SENDERISME PER CATALUNYA: La Mussara - Avencs de la Febró - Gorgs de la Febró\nAccés: La Mussara és un petit poble en ruïnes situat a la Serra de la Mussara. S'hi pot accedir per múltiples llocs, (Prades,Alforja,Vilaplana,Mont-Ral) informeu-vos de la ruta que més us interessi.\nNotes: Ruta molt ben senyalitzada durant tot el camí, no té pèrdua, per tant tampoc explicaré al detall aquesta ruta ja que crec que no és necessari.\nSi voleu assegurar-vos que pel Gorg de la Febró i salta aigua mireu de preguntar-ho abans, nosaltres ens el vam trobar ben sec i és una llàstima.\nPanoramica des de la Mussara\nSituats davant l'antiga església de la Mussara aneu en direcció oest, cap els penya-segats, tot passant pel costat d'una petita bassa. Des dels penya-segats les vistes que es tenen són espectaculars, sembla que el mar estigui a tocar. Aquí veieu un pal indicador que us marca el camí a seguir cap els Avencs de la Febró. Baixeu entre mig d'uns murs, passeu pel que sembla ser un antic pou i arribeu a una altre trencall, vosaltres a la dreta seguint les indicacions. Poca estona enllà sortiu a la carretera, traspasseu-la i sortiu a una pista, seguiu-la a l'esquerra. (a la vostra dreta i teniu una bassa).\nAra ja esteu caminant pel PR-C 87, que no haureu d'abandonar fins passat el poble de la Febró. Continueu per la pista, seguint marques i indicacions. Més endavant, passat un coll on hi han diversos camins, el PR s'endinsa dins el bosc per un corriol. A partir d'aquí haureu d'estar atents a trobar un altre corriol que marxa cap a la dreta, i no pas seguir recte (que sembla que sigui el més normal). En cas de dubte i no trobar marques seguiu fites. A partir d'aquest trencall arribeu sense problemes a la immensa esquerda dels Avencs de la Febró. Seguiu l'esquerda de cara avall, fins a trobar un pas per on pogué posar-vos-hi dins, i entrar a l’esquerda just per sota d'una immensa roca. Un cop a dins, la sensació d’immensitat i la peculiaritat de l'indret faran la resta, és impressionant.\nAl fons de l'esquerda hi podreu trobar una entrada força assequible per visitar l'interior d'un dels avencs que hi han.\nUn cop vist, pugeu a dalt i seguiu el corriol de cara avall. Aneu baixant sense cap pèrdua fins a sortir a una pista, seguiu marques i desprès de força estona per aquesta pista sortiu a la carretera, ja ben a prop del poble de La Febró. Seguiu carretera amunt per acabar agafant un corriol que us portarà al poble. Traspasseu el poble tot recte pel mateix carrer, sortiu-ne per un camí cimentat que us portarà al davant d'una masia. Aquí ja heu d'abandonar el PR que se’n va direcció Prades i seguir en direcció cap els Gorgs, per un camí que passa just pel darrere de la masia.\nSeguiu fàcil per aquesta pista, que va just pel costat del Riu Siurana, riu que anireu traspassant diversos cops per diferents guals. Pocs metres desprès de superar un d'aquest guals trobareu un petit collet amb unes fites i un corriol que se’n va amunt, aquí abandoneu el corriol que se’n va recte ben a prop del riu i agafeu aquest altre que comença a pujar. Més amunt torneu a trobar un trencall, aquest ben senyalitzat, vosaltres direcció els Masos de La Febró. Pocs metres més amunt sortiu al bell mig de les runes d'aquest antics masos, on les vistes són magnífiques.\nJa de nou en una pista i amb el PR-C 87, aneu a l'esquerra. Més enllà i desprès d'abandonar una pista a la dreta, torneu a passar per les runes d'uns altres masos. Continueu per la pista fins que trobeu un pal indicador on hi posa "Grau del Gris", vosaltres cap aquí. Baixeu per dins el bosc, seguint les marques i les fites per ja més avall començar a baixar cap dins el Barranc de Prades. Aneu baixant pel grau fins arribar a la llera del barranc, aquí seguiu el corriol barranc avall, cap a l'esquerra.\nAquest corriol tampoc té pèrdua, ja que continua estant ben senyalitzat. Entre corriols i pistes i desprès de traspassar la riera arribareu al Molí de l'Esquirola, on hi conflueixen 2 aigües, les que baixen pel barranc que acabeu de baixar, el Barranc de Prades, i per les que anireu aigües amunt, les del Riu Siurana. Traspasseu el riu i seguiu per un corriol en direcció cap el Gorg. Ben aviat aquest corriol s'allunya del riu per anar guanyant alçada pel seu marge dret. Aneu seguint marques i caminant per bonics camins per dins del bosc i desprès de força estona torneu a baixar cap a la llera del riu i sortiu just al davant de La Gorguina, un petit però maquíssim salt d'aigua, que forma un toll al bell mig del riu. Si aneu una mica a la dreta i podreu accedir per veure'l millor.\nUn cop vist aquest petit gorg el corriol s'enfila de valent cap a l'altre marge del riu. Desprès de fer diverses pujades i baixades acabareu sortint al Gorg de la Febró. És el més conegut i important dels que hi han per la zona. Un cop aquí, si seguiu el GR 7 direcció a l'Arbolí en pocs metres arribeu al Gorguet.\nBé, a partir d'aquest punt us heu d'oblidar de les marques del PR-C 87 i començar a seguir les del GR-7, direcció cap a La Mussara. Abandoneu el gorg i comenceu a pujar, per més amunt acabar sortint a una pista que desprès d'una estona pujant us deixarà a una carretera. Aquí aneu uns metres carretera amunt i busqueu un corriol que puja fort pel marge esquerra. Ja un cop a dalt de la Serra de la Mussara el corriol es converteix en una pista de molt bon caminar, ampla i casi sense desnivell, molt fàcil de seguir. Després d'uns 3-4 quilòmetres arribareu un altre cop al collet amb diferents camins que heu trobat al principi, abans d'arribar als Avencs de la Febró. Aquí només heu de seguir indicacions cap a La Mussara i tornar per on heu vingut al principi.\nPublicado por Rai Romagosa en 23:02


Fes-te apoderada a les properes eleccions! | Barcelona en Comú\nFes-te apoderada a les properes eleccions!\nS’acosten dues cites a les urnes molt importants: unes eleccions generals el 28 d’abril on de nosaltres depèn que hi hagi diàleg i que s’avanci en drets socials, i les eleccions municipals del 26 de maig en les quals ens juguem l’alcaldia per seguir transformant la ciutat.\nNecessitem una àmplia presència dels comuns sobre el terreny aquestes dues dates, amb apoderats i apoderades a tots els col·legis electorals de Barcelona. Si arribem a les 1.400 persones apoderades, estarem presents a cadascuna de les meses electorals de la ciutat! A més de donar visibilitat a les nostres candidatures, la figura de les apoderades també representa una garantia que la jornada electoral es desenvolupa sense incidències.\nTens fins al 2 d’abril per inscriure’t com a apoderada a les eleccions del 28 d’abril!


Castelló adjudica fires i mesons de les festes de la Magdalena 2018\nEl Patronat aprova subvencions per a gaiates, federació de colles i gestora de gaiates i ens vinculats.\nEl Consell Rector del Patronat Municipal de Festes ha aprovat aquesta setmana l'adjudicació de diferents fondes i fires programats per a la Magdalena 2018, que se celebra del 3 a l'11 de març. El Mercat Artesanal ha sigut adjudicat a l'empresa Espectáculos AMB Producciones S.L., després d'haver ingressat un cànon de 115,000 euros.\nL'empresa Promociones y Ediciones Culturales S.A. ha resultat ser l'adjudicatària del Mesó Degustació de Tapes i Cerveses i ha ingressat un cànon que ascendeix a 25.000 euros. Aquesta empresa també gestionarà la Fira de Temàtica Taurina, per a la qual han ingressat un cànon que ascendeix a 5.000 euros. El Mesó de la Cervesa Artesanal ha quedat desert mentre que la Fira de la Cervesa Internacional tornarà a eixir a licitació.\nQuant a l'adjudicació de les cadires per a les diferents desfilades que es realitzaran durant les festes fundacionals de la Magdalena, ha recaigut en l'empresa Gil & Morales Alquileres y Montajes S.L., que ha ingressat una quantitat de 10.000 euros en concepte de cànon. La Fira Foodtruck s'ha adjudicat a l'empresa A Ciencia Cierta S.L., que ha ingressat un cànon de 23.000 euros.\nD'altra banda, el Consell Rector del Patronat Municipal de Festes també ha ratificat una subvenció global de de 10.200 euros als ens vinculats Germandat dels Cavallers, Colla Rei Barbut i Colla Bacalao; una altra de 4.000 euros per a la Gestora de Gaiates i la Federació de Colles i les ja previstes de 14.000 euros per a cadascuna de les 19 gaiates de la ciutat.


Seminaris 9 i 23 de maig: la cooperació com a estratègia – Co-emprèn\n30/04/2013 by coempren\nSeminaris 9 i 23 de maig: la cooperació com a estratègia\nEl programa estratègiaCO es posa en marxa i ha programat el primer seminari:\nLa cooperació com a estratègia,\nadreçat a empresaris i directius que tinguin un projecte de cooperació o vulguin cooperar amb d’altres empreses i organitzacions i aprendre´n quins són els factors que han de tenir en compte de la mà d’experts. Ho farem a través de l’anàlisi de casos de cooperació entre empreses i organitzacions.\nPresentació de les accions d’estratègiaCO i abast.\nQuè és la cooperació i què no.\nEstratègia i cooperació\nLa importància de definir una estratègia conjunta\nActitud a l’hora de cooperar\nTipus de cooperació\nFormalització i compromís\nSr. Jordi Martí\nSi vols participar-hi, inscriu-te en un dels dos seminaris per conèixer el programa. N´hem programat dues edicions a la seu de la Cecot. Et pots inscriure via formulari o bé trucant al telèfon: 93 736 60 50 (Sra. Rosa Guerrero)\n9 de maig de 9:30 a 11:30h – formulari\n23 de maig de 9:30 a 11:30h – formulari\nL’assistència a aquests seminaris és gratuïta donat que reben el suport d’ACC1Ó però les places són limitades i les inscripcions estaran subjectes a validació per part de l’entitat organitzadora.\n← Resum/Idees-força Acte inaugural Estratègia CO\nEl valor de cooperar →


Nudozurdo | Ville à Dômat\nDesprés de passar per bandes com Susan’s Red Nipples o Dead Parties, el Miquel, el Bernat, l’Albert i el Carlos ho han donat tot amb Bastante, projecte que busca reunir el millor de l’indie i el grunge dels noranta amb el pop dels vuitanta. De fet, als catalans se’ls ha relacionat en més d’una ocasió amb Radio Futura, tot i que el seu projecte va més enllà d’un simple nom i el mateix sacsegen amb igual intensitat que Nudozurdo que exhibeixen lirisme a flor de pell com León Benavente, una combinació d’ingredients perfectament exposada a “Verter el vacío”, un debut que els ha convertit en una de les grans promeses de l’indie. Bastante són els pardals d’aquesta setmana.\nBastanteLeón BenaventeNudozurdoPrimavera ClubRadio Futura\nEl perill vermell de Nudozurdo\n17 October, 2015 villeadomat\tLeave a comment\n‘Rojo es peligro‘ és el nou àlbum amb el que la banda madrilenya Nudozurdo aterra avui a La2 de l’Apolo després de quinze anys de trajectòria musical. Un treball publicat per Everlasting Records amb el que Leopoldo Mateos (veu i guitarra), ‘Meta’ (baix) i Josechu Gómez (bateria) reafirmen la seva posició en el panorama del pop independent espanyol.


ROSES, LLIBRES i VOTS en el Sant Jordi més democràtic // Teresa Carreras\n20 abril, 2017 / Diumenge de Sant Jordi, 23 d'abril. Llibres i Roses repartides per tot Catalunya que també que també han estat protagonistes en les casetes dels socialistes francesos durant tota aquest primera volta de la campanya electoral del país veí que es celebra sota l'advocació de Sant Jordi.\nM'ha convidat a mi mateixa, com a periodista, i a l'Alexander Golovin, membre del Grup Catalans Lliures per opinar sobre una campanya electoral que significarà un canvi al país veí i un termòmetre per a Europa. Cinc candidats que han plantejat una primera volta molt incerta: Marine Le Pen, ultradreta, François Fillon, conservador, Emmanuel Macron, exministre d'Economia, Benoît Hamon, socialista i el radical d'esquerres, Jean-Luc Mélenchon.\nNi l'Alexander Golovin, ni jo mateixa ens hem atrevit a fer un pronòstic de quina serà la parella que passarà a la segona volta. L'Alexander han tingut una sortida divertida: "puc afirmar que un dels dos acabarà en ... on". Tenint en compte\nque els quatre candidats masculins tenen cognoms que tots acaben en ... on té moltes possibilitats d'encertar-ho si, com diuen les enquestes, Marine Le Pen serà una de les guanyadores.\n"És curiós com el programa del Front Nacional es molt semblant al de l'antic partit comunista. Així que ens trobarem que gent que ha votat tradicionalment al PCF apostarà per Le Pen", ha dit Alexander Golovin. Jo vaig afegir que això es una evidència de la incertesa que plantegen aquests comicis tan per França com per Europa. Aquestes eleccions franceses són l'expressió del desgavell que viu Europa i del malestar que s'ha instal·lat a la nació europea per excel·lència. Els francesos no han aprofitat aquesta primera volta per aprofundir debatre profundament sobre el model universal del concepte de nació i l'evolució i modernització de l'estat-nació.\nMarine Le Pen (FN) s'ha erigit en dipositària de la bandera del país però ha desenvolupat xenòfob i antieuropeu que no casa amb la tradició del que voten als francesos: partits estructurats i clàssics que defensin "la grandeur" de França.\nEl candidat Fillon que fa unes setmanes ens va sorprendre donant suport al referèndum català i que després ha matisat ha manifestat en alguns dels seus mítings la invisibilitat de les fronteres.\nFillon que està acusat de suposada corrupció per haver contractat a la seva dona i a un dels seus fills igual que Sarkozy i Manuel Valls han elogiat als britànics per autoritzar un referèndum a Escòcia. He explicat que Melenchon és un candidat que ha anat enganxant als desencantats i que el moderat Emmanuel Macron es presenta amb el suport de molts alts funcionaris tant francesos com europeus. Havia estat ministre socialista encara que va deixar la seva militància l'any 2008.\nEl candidat socialista Benoît Hamon ha fet un míting en el qual ja semblava que s'acomiadava dels pocs electors i amics que l'acompanyaven en una Plaça Cèntrica de Paris.\nHamon acusa a la crisis econòmica dels problemes de la socialdemocràcia. Quan els socialistes enlloc de culpar a la crisi del seu fracàs revisin les polítiques equivocades que han aplicat davant la dura austeritat, i no es queixin que ha esta una imposició d'Europa, començaran a remuntar.


Resultats de la Volta Ciclista a Catalunya 2018 – Unió Esportiva de Sants | Web oficial\nHome / Destacat / Resultats de la Volta Ciclista a Catalunya 2018\n27 Març, 2018\tDestacat, General, Noticies 427 Views\nEl colombià Álvaro Hodeg (Quick Step Floors) es va convertir en el primer líder de la “Volta” a Catalunya després d’imposar-se a l’esprint final de la primera etapa, disputada en un recorregut de 152,3 quilòmetres.\nEl jove velocista, de tan sols 21 anys, va aconseguir ser més ràpid que l’irlandès Sam Bennett i l’australià Jay McCarthy, els dos velocistes de l’equip Bora-Hansgrohe que van ser segon i tercer, respectivament.\nAlejandro Valverde (Movistar Team) va aconseguir el liderat de la “Volta” a Catalunya després d’imposar-se, dimarts, a la segona etapa de la cursa, disputada en un recorregut de 175,6 quilòmetres entre Mataró i Valls en què el murcià va ser el més ràpid del gran grup que es va disputar la victòria.\nValverde, guanyador a Valls en un final idèntic l’any 2015, va aconseguir ser més ràpid que el campió sud-africà Daryl Impey (Mitchelton-Scott) i l’australià Jay McCarthy (Bora-Hansgrohe). A més, gràcies a les bonificacions de meta i la d’un esprint intermedi, el vencedor de les edicions 2009 i 2017 de la “Volta”, es col·locava com a nou líder de la general abans de l’arribada de la muntanya i vestiria el mallot blanc-i-verd.\nEtapa 3: Sant Cugat del Vallès – Camprodon\nThomas De Gendt (Lotto-Soudal) es convertia en el nou líder de la “Volta” a Catalunya en imposar-se en solitari a la tercera etapa, disputada finalment en un recorregut de 153,2 quilòmetres entre Sant Cugat del Vallès i Camprodon. El belga, tres vegades vencedor d’etapa a la cursa catalana, va culminar una escapada que començava acompanyat des del principi de l’etapa i va liderar la classificació general amb vint-i-tres segons sobre Alejandro Valverde (Movistar Team) i vint-i-nou sobre Daryl Impey i Simon Yates (Mitchelton-Scott).\nEtapa 4: Llanars (Vall de Camprodon) – La Molina (Alp)\nAlejandro Valverde (Movistar Team) no va deixar perdre l’ocasió de tornar a comandar la “Volta” a Catalunya i va aconseguir recuperar el liderat imposant-se a la quarta etapa de la cursa, amb 170,8 quilòmetres entre Llanars (Vall de Camprodon) i La Molina (Alp), en què va ser el més fort a la pujada final a l’estació d’esquí en un resolució que es va jugar amb el jove Egan Bernal (Team Sky) i el seu company d’equip Nairo Quintana.\nValverde va poder confiar en el potencial del seu equip que, a banda del seu liderat, comptava amb Nairo Quintana a la tercera posició i Marc Soler a la setena, amb un minut i divuit segons perduts.\nJarlinson Pantano (Trek-Segafredo) es va convertir en el vencedor de la 5a etapa de la “Volta” a Catalunya, la més llarga d’aquesta 98a edició amb 212,9 quilometres entre Llívia i Vielha Val d’Aran, que es va resoldre amb una escapada en què el colombià va ser més ràpid que el seu company d’atac Vegard Stake Laengen (UAE Team Emirates). Alejandro Valverde (Movistar Team) va resistir sense problemes als atacs dels seus rivals a la pujada al Túnel de Vielha i seguia líder de la classificació general a dos dies pel final.\nMaximilian Schachmann (Quick Step Floors) es proclamava vencedor de la sisena etapa de la “Volta” a Catalunya, finalment disputada en un recorregut de 117,5 quilòmetres entre La Pobla de Segur i Torrefarrera degut a la neu i les condiciones meteorològiques a la sortida original a Vielha Vall d’Aran i els ports següents. El jove alemany va batre a la meta de la població lleidatana al seu company d’escapada Diego Rubio (Burgos-BH), amb qui s’havien destacat al quilòmetre quinze d’etapa.\nLa pluja va ser la gran protagonista d’aquesta penúltima jornada de la cursa, en què no hi va haver disputa per la classificació general, que seguia encapçalant Alejandro Valverde (Movistar Team). En canvi, van ser els equips dels esprintadors, especialment el Mitchelton-Scott del campió sud-africà Daryl Impey, els que van treballar per controlat la distància de l’escapada, començant per la pujada al Coll d’Àger (segona categoria), l’únic port puntuable de la jornada.\nPer la seva banda, Alejandro Valverde (Movistar Team) hauria d’afrontar diumenge la darrera etapa de la cursa al tradicional circuit de Montjuïc amb 16 segons d’avantatge sobre Egan Bernal (Team Sky) i 26 sobre Nairo Quintana.\nSimon Yates (Mitchelton-Scott) va ser el vencedor, aquest diumenge, de la setena i última etapa de la 98a edició “Volta” a Catalunya, disputada en un recorregut de 154,8 quilòmetres començats a l’Avinguda Maria Cristina de Barcelona, davant les Torres Venecianes, i acabades amb les tradicionals vuit voltes al circuit de Montjuïc. El ciclista britànic es va destacar en solitari en el darrer ascens a la muntanya màgica de la capital catalana per endur-se el triomf d’etapa, mentre Alejandro Valverde (Movistar Team) s’assegurava la victòria final: la seva tercera “Volta” a la butxaca.\nNairo Quintana (Movistar Team) va ser segon, i el francès Pierre-Roger Latour (Ag2r La Mondiale), va mantenir, gràcies a la bonificació pel seu tercer lloc a l’etapa, la seva tercera plaça final davant l’amenaça del vencedor d’etapa, Yates, amb qui van acabar empatats a temps.\nAlejandro Valverde (Movistar Team) va aconseguir endur-se la seva tercera victòria a la “Volta” (2009, 2017 i 2018), una xifra que el situa en estadístiques històriques. Per la seva banda, Simon Yates (Mitchelton-Scott) va lamentar no poder estar al podi final per un sol segon, tot i endur-se una victòria d’etapa inesperada.\nMarc Soler guanyador millor català.\nPierre-Roger Latour guanyador més jove.\nAlejandro Valverde guanyador de muntanya\nLluis Mas guanyador esprints intermedis\nMovistar Team millor equip\nLa estatunidenca Lauren Stephens (Cylance Pro Cycling) es va imposar en la primera edició de la “reVolta”, la prova femenina de la Volta Ciclista a Catalunya, per davant de la catalana Lorena Llamas (Movistar Team) i Sofia Rodríguez, del Sopela Women Teams.\nStephens es va imposar al sprint a Llamas després d’una darrera volta molt disputada, on la catalana va tractar d’atacar a les rampes més dures del circuit. Finalment, Stephens va ser més ràpida a l’arribada de Rius i Taulet.\nLa “reVolta”, en aquesta primera edició, es va mostrar com una prova de gran nivell i molt mediàtica que té un futur brillant per endavant. Un èxit que caldrà seguir de ben aprop per a properes edicions.\nEquips: Sopela Women’s Team\nInformació i fotografies: http://www.voltacatalunya.cat i Namuss Films\nPrevious Carta de la Presidenta


Aquest dissabte al matí s'ha reprès la recerca de l'home amb 17 dotacions dels Bombers\nper Antonio Ramos 21/08/2021 12:35h\nUn important dispositiu continua aquest dissabte la recerca del Pedro, un home de 76 anys que va desaparèixer la nit de dijous a Terrassa. Concretament, segons han informat els Mossos d'Esquadra, se li va perdre la pista al barri de Can Palet de Vistalegre de la cocapital vallesana. En el moment de la seva desaparició vestia una samarreta de color marró clar i uns pantalons blaus\nEl Pedro, que anava acompanyat del seu gos —un pastor alemany—, té el cabell curt i canós i porta bigoti. El dispositiu que s'ha activat aquest dissabte compta amb la participació de 17 dotacions dels Bombers de la Generalitat —amb la unitat canina i els GRAE—, així com amb efectius dels Mossos d'Esquadra, la Policia Local de Terrassa, ADF i voluntaris.\nAquest divendres es van organitzar diverses batudes per localitzar el Pedro, rastrejant bona part del barri, tot i que encara queden zones per revisar. Els Bombers van participar en la recerca amb un helicòpter.\nSegon desaparegut a Terrassa en poques setmanes\nEl del Pedro és el segon cas de desaparició que s'ha produït a Terrassa en les darreres setmanes. A finals del passat mes de juliol, va desaparèixer el Faustino, un home de 53 anys que va marxar d'un centre sanitari on estava ingressat.\nTot i que immediatament es va activar la recerca en la zona pròxima a l'hospital, familiars del Faustino van trobar el seu cadàver en un barranc el dia 6 d'agost.\nEn aquest sentit, diversos mitjans informaven que la filla del desaparegut denunciarà els Mossos i el Consorci Sanitari de Terrassa, responsabilitzant-los d'un «cúmul de negligències» que van acabar amb la mort del veí de Terrassa.\nNova nit d'aglomeracions i 'botellons' a les festes de Gràcia\nNova víctima a les carreteres: una dona mor en un accident de trànsit a la C-14\nDesaparegut Terrassa Bombers


Les xarxes socials de Valencia Basket triaran la millor jugada taronja de la temporada 15-16\nValència Basket vol que els seus seguidors decidisquen quin és la millor jugada de la temporada que acabem d'acabar, és per això, que des de hui mateix, s'inicia el concurs per xarxes socials per a determinar quin serà la millor jugada de la temporada.\n16 jugades finalistes\nLa garbella inicial ha sigut realitzada pel propi club, que proposa al seu aficionats fins a 16 jugades per a triar la millor. El mètode serà el d'enfrontament directe a manera d'eliminatòries directes, en fases d'octaus de final, quarts de final, semifinals i final, entre les 16 jugades.\nUna vegada l'emparellament corresponent siga penjat en les distintes plataformes, totes elles enllaçaran a una enquesta en twitter, en la que es decidirà la jugada que passa a la següent fase. La jugada que aconseguisca avançar les 4 rondes, quedarà com la millor jugada de la temporada.\nValència Basket anima els seus seguidors, així com a qualsevol vullga participar, a ser part d'esta votació. Preparats per a decidir la millor jugada de l'any? No serà fàcil decidir-se!


orde - De paraules per Context\nDes d'ara, donarem orde a la gent d'aquí, de donar-vos el que puguin; perquè veiem que és veritat tot això que dieu.\nEn tenir-ne noticia, Xenofont és del parer de reunir com més aviat l'assemblea, i no deixar que es reuneixi espontàniament. Dona orde a l'herald de cridar a l'assemblea. Els soldats, tot d'una que senten l'herald, acuden i val a dir llestament.\nNo era molt gran, perquè tenia, a tot tenir, vint peus de profunditat per quinze de llargària, però era alt, mig partit per sòlida obra de llates, i tancat amb una porta igualment de llates. En tot el llarg s'estenien prestatges, i sobre aquests prestatges hi havia botelles colgades, en un orde admirable. N'hi havia de tots els anys: de 1780 a 1840.\nAra els vasos: a la dreta el de bordeus, per a començar; al mig el del rudesheim , i tot seguit el del johannisberg dels Caputxins . Cada cosa ha de venir per son orde i a son temps: el setrill damunt la xemeneia; la sal i el pebre damunt la taula.\nVaig repartir-los entre altres soldats, per portar-los, amb orde de remetre-me'ls a mi. Quan els vaig haver rebut tots en bon estat, te'ls vaig tornar a tu, després, però, que tu vas haver-me presentat el meu home. Però escolteu com va anar la cosa: perquè val la pena. Un home era deixat enrera perquè no podia caminar més.


Juan Carlos Ruiz Rodríguez | Vall d'Hebron Barcelona Hospital Campus\nDr. Juan Carlos Ruiz Rodríguez\nSóc metge adjunt del Servei de Medicina Intensiva de l'Hospital Universitari Vall d'Hebron. Les meves àrees d'interés són fonamentalment la sèpsia i la ressuscitació cardiopulmonar.\nEspecialista en Medicina Intensiva, vaig fer la residència en aquest hospital. Des de que vaig acabar la residència sóc metge adjunt del Servei de Medicina Intensiva. També sóc coordinador del grup de recerca de Shock, Disfunció Orgànica i Ressuscitació del Vall d’Hebron Institut de Recerca i responsable de la línea de recerca de sèpsia. Les meves principals àrees d’interés són la sèpsia i la ressuscitació cardiopulmonar. En relació a la sèpsia, sóc el coordinador del Codi Sèpsia Intrahospitalari, coordinador del Comité de Sèpsia, co-director del Banc de Sèpsia del Biobanc de l’Hospital i president del seu comité científic. En relació a la ressuscitació cardiopulmonar sóc el president de la subcomissió d’aturada cardiaca de l’Hospital i responsable de la formació en suport vital dels professionals metges del hospital. Sóc professor associat de la Universitat Autònoma de Barcelona i director del cursos de formació de suport vital de l'adult de l´hospital. Doctor en Medicina per la Universitat Autònoma de Barcelona.


El català, ignorat als webs oficials de l'Estat espanyol\n25 febrer 2021 14:55\nLa majoria dels portals web que depenen d'institucions de l'Estat espanyol ignoren el català -i la resta de llengües oficials diferents del castellà- en la comunicació de cara al públic. Aquesta és la manera com els organismes públics espanyols conceben el plurilingüisme, segons constata l'informe "El català, ignorat a les pàgines web oficials de l'Estat espanyol", que ha elaborat la Plataforma per la Llengua i que ha analitzat 254 portals webs. En 163 d'aquests, el català n'és una llengua completament inexistent, i en la resta de casos, el català s'hi troba de manera residual o parcial. Només quatre webs tenen versions completament en català.\nL'ONG del català ha analitzat els portals dels ministeris i els òrgans que en depenen, i també de la Casa Reial, dels òrgans legislatius i judicials i de les federacions esportives. En conclusió, només un 1,6 % dels webs observats té una versió plenament en català al mateix nivell que la versió castellana, i en el 64,2 % de casos no hi ha ni rastre de la llengua catalana. La descura, la desídia i el menyspreu amb què l'Administració estatal tracta la llengua catalana es fan encara més palesos quan s'observa que gairebé un 74 % de les pàgines que estan traduïdes al català contenen faltes d'ortografia, oblits i barreges lingüístiques constants, una situació que resulta inconcebible per a la versió en castellà. A més, un 30 % de les pàgines web de l'Estat que estan traduïdes al català fan secessionisme lingüístic, és a dir, distingeixen una suposada versió "en català" d'una suposada versió "en valencià".\nAquest estudi de la Plataforma per la Llengua posa de manifest que, contràriament al que diu el Govern espanyol, la presència del català als portals web de l'Administració General de l'Estat és molt escassa, i que els usuaris que volen utilitzar aquesta llengua per a accedir a la informació pública i fer-hi tràmits, hi troben dificultats serioses. A part del fet que la majoria de les pàgines observades no es troben en català, moltes altres presenten versions en aquesta llengua que són molt parcials i defectuoses, contenen nombrosos errors, barreges de llengües o faltes i redireccions a la versió principal en castellà.\nAlguns dels tràmits més importants que no es poden fer per via telemàtica en català són: sol·licitar l'informe de vida laboral, comprovar el nombre de punts del carnet de conduir, comprar bitllets dels ferrocarrils de RENFE, sol·licitar o renovar la targeta sanitària europea, consultar la referència cadastral de l'habitatge -necessària per a informar de l'habitatge habitual en la declaració de la renda-, o fer el pagament de l'IVA, un tràmit obligatori per a la majoria d'empreses.\nAixò confirma que l'Estat espanyol incompleix la Carta Europea de les Llengües Regionals o Minoritàries, que va ratificar l'any 2001. Aquest tractat internacional, promogut pel Consell d'Europa, una organització internacional que vetlla pel respecte dels drets humans al continent, estableix una sèrie d'obligacions que els estats signants poden adquirir envers les llengües minoritàries. Entre altres coses, la Carta estableix que les autoritats estatals que tenen circumscripció sobre territoris amb llengües regionals han d'assegurar que els ciutadans poden fer servir aquestes llengües en els tràmits, les sol·licituds i la interacció amb l'Administració. Com que moltes d'aquestes gestions avui estan informatitzades, les obligacions que es deriven de la Carta suposen que els estats han de disposar de versions de les seves pàgines web en les diferents llengües regionals o minoritàries que s'han compromès de protegir.\nAquest estudi s'ha elaborat després que el ministre d'exteriors espanyol i altres representants institucionals de l'Estat lamentessin el mes de gener l'eliminació de la versió en castellà del web de la Casa Blanca. En aquell moment ja es va fer palès que la presència del català i les altres llengües oficials distintes del castellà en les pàgines web oficials de l'Estat és molt millorable.\nLo pitjor de tot és que travesses es Pirineus i sa cosa, en lloc de mellorar, empitjora


Titular: TERRASSA FRUIT’S, S.L.\nDIRECCIÓ: Avinguda Béjar, núm. 222\nTELÈFON: 663 95 69 27\nCORREU ELECTRÒNIC: terrassafruits@hotmail.com\nDOMINI WEB: http://terrassafruits.cat/\nEn compliment del que disposa la normativa de protecció de dades, Terrassa FRUIT’S, S.L. informa als usuaris que és titular dels perfils a les Xarxes Socials Facebook i Instagram sota la denominació Terrassa FRUIT’S, S.L. i que aquests han estat creats amb la finalitat principal de publicitar els productes i serveis oferts per Terrassa FRUIT’S, S.L.\nL’Usuari disposa d’un perfil en alguna de les Xarxes Socials esmentades i ha decidit unir-se a la pàgina creada per Terrassa FRUIT’S, S.L., mostrant interès en la informació que es publiciti a la Xarxa Social que correspongui. A l’unir-se a la pàgina de Terrassa FRUIT’S, S.L., l’Usuari està donant el seu consentiment per al tractament de les dades personals publicades en el seu perfil per part de Terrassa FRUIT’S, S.L.\nLes dades de l’Usuari a la Xarxa Social seran tractades per Terrassa FRUIT’S, S.L., únicament, dins de la pròpia Xarxa Social i en cap cas seran tractades per Terrassa FRUIT’S, S.L. fora d’ella. L’Usuari té dret a exercitar els seus drets d’accés, rectificació, supressió, portabilitat i limitació, davant Terrassa FRUIT’S, S.L., dirigint-se a terrassafruits@hotmail.com mitjançant escrit acompanyat de document acreditatiu d’identitat.\nNo obstant això, l’exercici dels drets anteriors vindrà definit per la pròpia funcionalitat de la Xarxa Social i la capacitat d’accés a la informació dels perfils dels usuaris per part de Terrassa FRUIT’S, S.L., podent exercitar els mateixos, únicament, en relació a aquella informació que es trobi sota el control de Terrassa FRUIT’S, S.L. Igualment, els Usuaris podran interposar una reclamació relativa a la protecció de les seves dades personals davant l’Agència Espanyola de Protecció de Dades a l’adreça C / Jorge Juan, 6, 28001 – Madrid, quan considerin que Terrassa FRUIT’S, S.L. ha vulnerat els drets que li són reconeguts per la normativa aplicable en protecció de dades.\nTerrassa FRUIT’S,S.L. realitzarà les següents actuacions:\nAccés a l’informació pública del perfil de l’Usuari\nL’usuari sempre pot controlar les seves connexions, eliminar els continguts que deixin d’interessar i restringir amb qui comparteix les seves connexions, per a això haurà d’accedir a la seva configuració de privacitat a la Xarxa Social.\nL’Usuari, un cop unit a la pàgina de Terrassa FRUIT’S, S.L., podrà publicar en aquesta última comentaris, enllaços, imatges o fotografies o qualsevol altre tipus de contingut multimèdia suportat per la Xarxa Social. L’usuari, en tots els casos, ha de ser el titular dels mateixos, gaudir dels drets d’autor i de propietat intel·lectual o comptar amb el consentiment dels tercers afectats. Es prohibeix expressament qualsevol publicació en la pàgina, ja siguin textos, gràfics, fotografies, vídeos, etc. que atemptin o siguin susceptibles d’atemptar contra la moral, l’ètica, el bon gust o el decòrum, i / o que infringeixin, violin o infringeixin els drets de propietat intel·lectual o industrial, el dret a la imatge o la Llei. En aquests casos, Terrassa FRUIT’S, S.L. es reserva el dret a retirar immediatament el contingut, podent sol·licitar el bloqueig permanent de l’Usuari.\nTerrassa FRUIT’S, S.L. no es farà responsable dels continguts que lliurement ha publicat l’Usuari.\nLes imatges es puguin publicar en la pàgina no seran emmagatzemades per Terrassa FRUIT’S, S.L., però sí romandran a la Xarxa Social.\nConcursos i promocions, Terrassa FRUIT’S, S.L. es reserva el dret a realitzar concursos i promocions, en els quals podrà participar l’Usuari unit a la seva pàgina. Les bases legals de cada un d’ells, seran publicades en Xarxa Social, quan s’utilitzi per a això la pròpia Xarxa Social Complint sempre amb la LSSI-CE i amb qualsevol altra norma que li sigui d’aplicació. La Xarxa Social no patrocina, avala ni administra, de cap manera, cap de les nostres promocions, ni està associada a cap d’elles.\nTerrassa FRUIT’S, S.L. farà servir la Xarxa Social per publicitar els seus productes i serveis, en tot cas, si decideix tractar les seves dades de contacte per a realitzar accions directes de prospecció comercial, serà sempre, complint amb les exigències legals de la normativa de protecció de dades i de societat de la información.\nNo es considera publicitat el fet de recomanar a altres usuaris la pàgina de Terrassa FRUIT’S, S.L. perquè també ells puguin gaudir de les promocions o estar informats de la seva activitat.


Tancada la segona edició de l'EYCA YOUTH PANEL\nL'Associació del Carnet Jove Europeu (EYCA) ja ha escollit els 10 joves d'arreu d'Europa que participaran en el disseny de serveis i programes per a joves, assistiran a esdeveniments internacionals relacionats amb les polítiques de joventut i podran donar impuls als vostres interessos.\nUn jove català, titular del Carnet, ha estat seleccionat per ser membre del Youth Panel d’EYCA.\nEn Pol Guàrdia ha estat un dels 11 joves que L'Associació del Carnet Jove Europeu (EYCA) ha escollit per formar part del Youth Panel, aquests joves participaran en el disseny de serveis i programes per a joves, assistiran a esdeveniments internacionals relacionats amb les polítiques de joventut i podran donar impuls als interessos generals dels joves.\nL’elecció dels membres s’ha fet basant-se en les candidatures que van presentar els joves a través d’un vídeo, sent la sostenibilitat el tema principal de la candidatura d’en Pol, veure vídeo candidatura.\nMoltes felicitats Pol, des del Carnet Jove et volem donar tot el suport.


Joan Cararach, respon un questionari de l'Equip de reporters\nEntrevista amb Joan Cararach\nDavid Castellano, Artur Casterat i Pol Lombarte, alumnes de 1r de Batxillerat\n– Joan Cararach, moltes gràcies per deixar que et fem aquesta entrevista, et farem unes quantes preguntes sobre l’art en general i esperem que les responguis amb sinceritat i sense por.\n– D’acord, pregunteu, pregunteu…\n– Quin és el teu primer record sobre l’art?\n– Fa molt temps d’això, però em sembla que quan era petit si deia: “mare, m’avorreixo”, em donaven un paper i un llapis de colors blau i vermell i m’entretenia molt a gust. El meu pare havia estudiat a l’Escola d’Arts i Oficis -la LLotja- aquí a Barcelona abans de la guerra, pintava quadres, a casa meva hi havia pintures i colors per totes bandes i, sobretot, m’agradava molt mirar llibres amb dibuixos i amb quadres, i copiava tot això. Això és el primer que recordo.\n– Quin tipus d’art tenies al teu voltant quan eres petit?\n– A casa meva quadres pintats pel meu pare, paisatges, retrats de familiars, de l’avi etc, però sobretot, sobretot, un diumenge sí i un no, el meu pare -jo vivia a Madrid, aleshores- cada dos diumenges em duia al Prado, i un diumenge tocava Goya i un altre diumenge tocava Velàzquez i algún extra, anàvem a veure alguna altra sala i m’agradava molt fer-ho, i a més me’n recordo molt que després baixàvem a la Cuesta de Moyano, es deia, era com el mercat de Sant Antoni dels llibres vells i usats, i sempre queien un parell o tres o quatre tebeos de segona mà i vaig començar a llegir còmics abans que llegir qualsevol cosa, em sembla.\n– Quins còmics llegies?\n– Uf, sobretot Superman i Batman perquè el meu germà els circulava, se’ls passaven molt amb els seus amics i jo me’ls llegia també; no els entenia, però mirava els dibuixos i quan vaig aprendre a llegir se’m va obrir un món, aleshores no vaig parar, vaig començar amb el que hi havia aleshores i que ens agradava als nens que eren “El Jabato” “El Capitán Trueno”, sobretot aventures, i no vaig tirar gaire cap a coses que van sortir després, que molts dels nostres lectors recordaran com ara els “DDTS”, els “Tiovivos”, els “Pulgarcitos” aquestes coses de Bruguera, m’agradaven però no, jo era, en aquella època, de “capa y espada” i després recordo també que el meu avi em va regalar el meu primer “Tintín” que me’l va comprar en català -en una llibreria de Madrid!-, que era Els cigars del faraó i, no sé, sempre he tingut ganes de fer-me un tattoo amb el signe de Kih Oskh, els meus alumnes no s’ho creuen però és veritat, no descarto fer-me’l algun dia.\n– L’art ha significat el mateix per a tu durant tota la vida o ha anat canviant?\n– Home, ha anat canviant, efectivament, perquè quan ets jove ets romàntic i creus que l’art serveix per canviar el món, per exemple, sempre he tingut aquest esperit d’avantguarda dintre, sempre ho he pensat, però després el món s’obstina en portar-te la contrària i en dir-te que “esto no lo cambia nadie”, no sóc gaire optimista, l’art en el fons, com que vosaltres tres sou de l’artístic m’heu sentit dir que l’art, i això és lo bo i lo dolent del art, que l’art no serveix per res, l’art serveix per estimular la consciència de la gent, estimular el pensament, per fer-nos enraonar, vaja.\n– Llavors diríem que l’art no és necessari?\n– De cap manera, és molt més interessant aprendre a caçar o aprendre a persuadir a la gent.\n– Quins són els pitjors problemes que has pogut trobar en l’art?\n– Problemes no gaires, no sé, que m’he gastat molts quartos viatjant per Europa anant a veure museus, però això no és un problema, és un plaer, a mi m’agrada, sóc un gaudidor de l’art i m’agrada anar a veure coses noves, problemes no me n’ha donat mai cap.\n– Tens alguna anècdota interessant sobre l’art?\n– Podria dir per exemple: anar a un museu de Londres al que és ara la Tate Britain, abans que existís la Tate Modern, i entrar a la sala on hi havia les pintures de Mark Rothko, eren unes pintures que estaven en una sala tancada, unes pintures molt grans, d’uns colors molt determinats, obscurs, de pintura obscura, entrar i veure una persona asseguda mirant els quadres i plorant, plorant desconsoladament… recordo també una turista americana a Florència, dic que era americana perquè cridava molt i se la sentia enraonar per tota la sala, doncs aquesta senyora de nacionalitat nord-americana cridava molt, cridava molt fort i a més estava refredada, esternudava constantment, i es va acostar a mirar de la vora el Naixement de Venus, de Botticelli, i li va esternudar al damunt, i es va quedar tan ampla. La següent vegada que hi vaig anar ja hi havia un vidre protector al davant, no sé si el van posar arrel de l’esternut d’aquella senyora o no, però ara hi ha un vidre al davant.\n– Parlant dels estudis, tu volies ser artista o volies ser profesor de l’art?\n– Jo volia ser artista, ja us he dit que era molt romàntic, abans. Ara encara sóc romàntic però d’una altra manera, diguem que tinc esperit romàntic. I jo vaig començar estudiant a l’Escola d’Arts i Oficis aquí a Barcelona, perquè els meus determinants politics m’impedien anar a estudiar a la facultat. Vaig anar a Arts i Oficis i, al cap de tres anys d’estudiar a Arts i Oficis, bé, “d’estudiar”, ben bé no gaire, no? no estudiava gaire. Però en canvi treia unes notes extraordinàries quan em presentava als exàmens i, amb tot això, vaig pensar ‘aquí hi ha alguna cosa que no funciona gaire bé, un dels dos menteix’. Llavors vaig pensar: agafat-ho en serio, assenta el cap. Vaig fer la prova d’accés a Belles Arts, aleshores s’havia de fer una prova específica, i hi vaig entrar i vaig fer la carrera. I me la vaig agafar molt en serio. Mentres estava fent la carrera, em vaig adonar, per exemple que també m’agradava molt l’arquitectura, vaig començar a ‘entendre’ l’arquitectura i vaig pensar: ‘ostres! passa’t a arquitectura!’ però dos canvis de carrera és excessiu, i vaig acabar Belles Arts.\n– I treballaves, en aquell moment?\n– Jo treballava els estius per pagar-me els estudis, des que tinc memòria no, però jo crec que als dotze anys ja treballava als estius; a més en un poble i amb una família molt extensa com he tingut jo, tots els meus cosins de la meva edat treballaven als estius i tots teníem calers a la butxaca, i això ens agradava molt perquè, si treballaves, a casa meva volia dir que eres responsable, i si eres responsable tenies llibertat, i la llibertat era una cosa que ens agrdava molt aleshores, podíem fer el que volguéssim i jo em vaig pagar la carrera, treballant molt als estius i estalviant em pagava la vida.\n– Has venut alguna obra, algun cop?\n– Sí, de fet sense haver-ne fet cap exposició, no m’he entes mai bé amb el món de les galeries, ho vaig intentar, no ens vem entendre gaire bé, però he venut coses a amics a gent que coneix a gent que coneix a gent, coses d’aquestes fa molts d’anys, ara si pogués ho tornaria a comprar tot, si pogués resetejar i tenir-ho jo tot una altra vegada, tenir-ho tot guardat en un guardamobles…\n– No penges les teves obres a casa?\n– No, alguna cosa sí, però no, no és una cosa que t’agradi molt veure com pintes tu, m’agrada més veure les coses que tinc d’altres.\n– De les obres que has fet tu quina és la que més t’agrada?\n– Vaig fer una sèrie de pintures enganxades, fa molts anys, devia ser cap l’any vuitanta- quatre, entre el vuitanta-quatre i el vuitanta-cinc, eren peces enormes i, com que no em cabien a l’estudi les pintava a trossos i les enganxava fora, i en vaig quedar molt content, i en conservo quatre, però ara em damanareu que posi una fotografia, i és impossible.\n– Fa 5 anys quin tipus d’art creies que hi hauria ara?\n– Jo crec que bastant semblant al que és, potser si m’haguessin preguntat aleshores hauria dit que hi hauria menys pintura encara de la que n’hi ha, que n’hi ha poca, no? perquè de seguit -ja us he dit que jo era molt romàntic- pensava que les noves tecnologies, els videos, la perfomance, les accions… abans a Belles Arts el moviment que més m’ineteresava era el dadaisme, i el dadaisme és un moviment antiartístic, “antiartístic”, jo veia que les coses anaven per allà i crec que no m’he equivocat gaire, jo amb els meus amics ja ho discutia, vull dir…\n– I en el futur?\n– L’art en el futur? Hi ha una cosa que m’intriga molt, que em sedueix moltíssim, que són els… ho vaig veure una vegada en un video de Youtube, un pinzell experimental que es… em sembla que era Google el que l’estaven muntant, unes ulleres de visió virtual, un pinzell amb el qual pintes directament en tres dimensions… això és molt interessant, perquè es salta les fronteres entre la pintura i l’escultura. Estàs pintant alhora que escolpeixes, ets a dintre i a fora de l’obra i el senyor que treballa amb això ha de tenir … el cap, jo crec, moblat d’una manera especial, i m’intriga molt, m’agradarà veure si algú s’hi fica per aquesta banda, m’agradaria molt veure-ho, jo ja em sembla que sóc massa vell per això, no? Sé que si ho agafés no faria res de bo, això ho ha de fer una persona que s’hi dediqui… dedicació absoluta. L’art exigeix aquesta dedicació. Sacrifici.\n– Joan, moltes gràcies per deixar-nos fer-te l’entrevista, ha estat molt interessant.\n– Ha estat un plaer\nEn Joan Cararach, professor del Batxillerat d’Arts respon a les preguntes de l’Equip de reporters\nDarreres publicacions, Entrevistes Tagged With: Arts visuals, Escola, EL Fil, IPSI, Batxillerat, Alumnes


Calafell tallarà la llum als ocupes i tapiarà els pisos\nCalafell declara la guerra sense quarter als ocupes, els tallaran la llum i tapiaran els pisos\nEls responsables dels últims robatoris provenien de dos blocs ocupats\ndivendres, 17 de gener 2020 - 09:45h\nCalafell ha tallat l'aigua a diversos habitatges ocupats. | Ajuntament de Calafell\nL'Ajuntament de Calafell està decidit a posar fi a l'ocupació incívica d'habitatges al municipi, i aquest divendres 17 de gener s'han anunciat més mesures per combatre-la. Després que el passat octubre es comencés a tallar l'aigua dels pisos ocupats que generaven conflictes, el consistori farà un pas més i els tallarà també l'electricitat. Per això s'ha parlat ja amb les companyies elèctriques per fer els talls d'una manera coordinada.\nA més a més, l'Ajuntament començarà a parlar amb els bancs, que tenen la propietat de molts dels habitatges ocupats, perquè es tapiïn aquells pisos o edificis desocupats, i evitar que hi hagi més casos. Tot plegat té l'objectiu de revertir una situació que s'ha descontrolat els últims anys. Segons admet el mateix alcalde de Calafell, Ramon Ferré, «les ocupacions s'han duplicat en els darrers temps i, en determinats casos, són el focus dels casos delictius d’aquest Nadal».\nQue Calafell no sigui un lloc «atractiu» pels ocupes\nLes xifres es van posar sobre la taula a la junta de seguretat local celebrada ahir dijous, amb tots els cossos policials que operen a la zona. Després de la reunió, Ferré va confirmar que els autors dels robatoris a comerços del Poble i de la Platja les últimes setmanes provenien de dos edificis ocupats. Un d'ells ja va ser detingut, mentre que els altres estan identificats i se'ls busca, tot i que van aconseguir marxar dels pisos que ocupaven.\nPer l'alcalde, les noves mesures han de servir per «incrementar la pressió» sobre les ocupacions conflictives, fins a aconseguir «expulsar-los». Tallant l'aigua, l'electricitat i tapiant els pisos buits, l'Ajuntament creu que s'enviarà un missatge que Calafell no és un lloc «atractiu per a nous ocupes». «Han de saber que no ho trobaran fàcil», ha sentenciat Ferré. En els últims tres mesos, a Calafell s'han tallat les connexions il·legals d'aigua en una quarantena d'habitatges. És una mesura que només s'aplica a les ocupacions identificades com a conflictives o delictives, no a les que es fan per necessitat i que estan controlades pels Serveis Socials.\n"L'Ajuntament de Banyeres es fa amb la propietat dels terrenys del jaciment ibèric" "👉 El Vendrell vol restaurar uns safareigs històrics"\nAjuntament de Calafell Ramon Ferré Calafell habitatge


Calafell aprova els comptes pel 2019 gràcies al suport d'ERC\nCalafell aprova un pressupost continuista pel 2019 gràcies al suport d'ERC\nEl govern local defensa que amb els comptes no quedaran projectes penjats\nper Marc Guitart 05/03/2019 10:20h\nL'Ajuntament de Calafell ha aprovat inicialment el pressupost per aquest any 2019 en el ple celebrat aquest dilluns 4 de març. Tal com ha passat els últims anys, els comptes han prosperat gràcies al suport del grup municipal d'ERC, que s'ha sumat al dels grups del govern municipal (PSC, UAM i PP). En total han estat onze vots a favor, pels set vots en contra del PDeCAT (amb dues absències), la CUP i Cs. El regidor no adscrit s'ha abstingut.\nDes de govern, Adrià Seràs ha explicat que aquest pressupost, que puja a gairebé 49 milions d'euros (51,5 MEUR si es compten els organismes autònoms i CEMSSA), és «de transició entre dos mandats», amb el qual té unes línies marcadament continuistes. Per Seràs, l'aprovació dels comptes permetrà que no quedin penjats projectes com «les inversions escollides pels ciutadans als últims pressupostos participatius» o la finalització de les obres del pavelló Joan Ortoll. Seràs també ha apuntat que el deute del consistori se situa en el 67,8%, «quedant per sota del 90% que ens vam trobar a principi de mandat».\nEl grup d'ERC ha justificat de nou el seu suport als comptes per «responsabilitat» i perquè no quedin «penjades» les diferents inversions. «La resta és comèdia», ha etzibat Jacob Balaguer. No ho han vist igual la resta de regidors de l'oposició. El PDeCAT s'ha mostrat crític per com s'ha fet l'augment de les partides destinades al nou conveni laboral dels treballadors del consistori. Montse López ha lamentat que «s'amortitzin tècnics, quan l'Ajuntament en té necessitat», mostrant la seva oposició al fet que «s'externalitzin places estructurals».\nSense consens amb l'oposició\nDes de la CUP, Ivan Montejo ha remarcat que el pressupost «gairebé és un calc del de l'any passat» i ha reiterat el seu argument que, amb l'experiència dels altres anys, «el pressupost que presenten i el que acaben executant s'assembla com un ou a una gallina». José Manuel Tejedor, del grup de Cs, ha centrat les seves crítiques a la «poca inversió en el comerç i en els temes socials». Partits com el PDeCAT també han lamentat que no s'hagi buscat cap consens amb els partits de l'oposició.\nEn aquest sentit, l'alcalde de Calafell, Ramon Ferré, ha explicat que no s’ha obert «cap ronda de converses amb els grups municipals, donada la proximitat amb les eleccions». «S’ha anat per feina i s’ha plantejat una proposta tancada perquè l’exercici 2019 tingui un pressupost aprovat i no s’ocasionin problemes en els contractes i en els compromisos que l’Ajuntament ja té», ha sentenciat el batlle.\nTots els premiats dels Carnavals de Calafell i Cunit\nVENDRELL: Amenaça el seu metge, és detingut i causa destrosses al cotxe patrulla\nAjuntament de Calafell PDECat Calafell PSC Calafell PP Calafell UAM Calafell Cs Calafell CUP Calafell ERC Calafell Ramon Ferré Calafell


Tot a punt per a començar el semestre!\nDemà arrenca el nou curs acadèmic, amb més de 22.600 recursos digitals de la UOC creats a mida per a cada assignatura.\nEls recursos d'aprenentatge són un dels pilars del model educatiu de la UOC i constitueixen els materials necessaris per a desenvolupar les activitats proposades a l'aula.\nAbans de començar el curs, l'equip docent encarrega l'elaboració de nous recursos d'aprenentatge a la Universitat o, si no, en selecciona altres de ja existents en el mercat amb l'ajuda del bibliotecari o bibliotecària referent dels seus estudis.\nEls recursos produïts a la UOC\nSón els recursos d'aprenentatge digitals creats de nou i a mida per a una assignatura amb l'objectiu que l'estudiant en pugui assolir les competències proposades. Aquesta mena de recursos són íntegrament digitals i es publiquen en diferents formats per a adaptar-se a tu i al teu estil d'aprenentatge.\nUn equip de professionals vetlla en tot moment per la qualitat dels continguts i els drets de propietat intel·lectual. Així, contacta amb els proveïdors; fa un seguiment de l'edició, correcció o maquetació, i en valida el resultat final amb l'equip docent.\nPer a aquest nou semestre s'han actualitzat o creat de nou 1.660 materials.\nSón els recursos d'aprenentatge ja creats, propietat de tercers, que requereixen que se'n gestioni els drets d'autor; per exemple, articles, programari o casos d'estudi.\nPer a aquest nou semestre s'han gestionat un total de 14.000 recursos d'aprenentatge d'aquest tipus.\nAra bé, també és possible que calgui subscriure's o adquirir prèviament els recursos externs per mitjà de la Biblioteca. Així, a banda dels recursos d'aprenentatge de l'aula, disposes d'una col·lecció que s'actualitza regularment amb desenes de bases de dades, llibres i revistes electròniques especialitzades en els teus estudis.\nL'any passat, les plataformes digitals van superar els tres milions de baixades.\nNou model de recursos d'aprenentatge\nDes de la UOC, treballem per a oferir progressivament els recursos d'aprenentatge en un nou disseny, més visual, que consisteix en un agregador de continguts amb forma de mosaic.\nAquest semestre ja oferim 459 assignatures en aquest format.\nAquest canvi de disseny és pensat per a treballar amb els recursos d'aprenentatge d'acord amb un nou model d'activitats anomenades PLA (performance learning activities), que es caracteritzen per plantejar reptes relacionats amb el context professional de la titulació i basats en les competències que cal adquirir. Cada activitat s'orienta a resoldre un repte i disposa de la selecció dels recursos més adequats per a treballar-lo.\nDarrere la consulta d'un recurs a l'aula s'amaga la feina de disseny, elaboració i producció, en què intervenen els equips docents, l'eLearn Center, l'Àrea de Biblioteca i Recursos d'Aprenentatge i l'equip de l'Àrea de Tecnologia de la UOC.


Proveïdors | Autopistas\nAssumpte: COMUNICAT: CANVI OFICINA CENTRALS AUTOPISTES\nAutopistas, companyia del Grup abertis, comunica el canvi de direcció corresponent al seu domicili social per a les societats següents:\nQueda cancel·lat el domicili anterior, ubicat a l’av. Zona Franca, 12-20, 08040 Barcelona, i s’estableix com a actual domicili Avda. de Pedralbes, 17 08034 Barcelona.\nAmb aquest comunicat es notifica als nostres proveïdors el canvi formal de domicili de les autopistes.\nDes d’Autopistas evolucionem cap a un model més eficient de la funció de compres amb la incorporació de SAP Ariba.\nAquesta solució tecnològica inclou noves funcionalitats que faciliten la coordinació interna i les nostres operacions amb els proveïdors.\nLlançament de procesos de compra (RFx)\nHomologació, avaluació i plans de millora.\nGestió de contractes i factures electròniques.\nUn pas més en la nostra evolució digital que ens permetrà simplificar les tasques del dia a dia.\nCom puc ser proveïdor d’Autopistas?\nSi estàs interessat a formar part d’Autopistas, el primer pas és enviar mail a compras@autopistas.com. Des de Compres autopistas revisarem la teva petició.\nPer al registre i l’homologació dels seus proveïdors, Autopistas utilitza el sistema extern Docuplus S&I, un directori online de proveïdors de béns i serveis que dona servei a les principals empreses del sector Serveis i Indústria.\nEn funció del nivell de facturació anual del proveïdor i de les categories de productes i serveis als quals dedica la seva activitat principal, Abertis determina si el proveïdor ha de registrar-se en el nivell bàsic o en el prèmium.\nSerà Autopistas qui determinarà el registre prèmium, que implica l’aportació de documentació addicional i el pagament d’una quota anual a l’empresa Achilles South Europe per part del proveïdor.\nRegistreu-vos com a proveïdor\nAbertis Autopistas ha implantat un model de gestió de compres global i integrat, aplicable a l’àmbit de tot el Grup.\nAixí mateix, es posará a disposició dels nostres proveïdors la Política de Qualitat d’Autopistas basada en la gestió de Qualitat, Seguretat Vial, Medi Ambient i Seguretat i Salut en el Treball.\nNorma d'Assetjament Laboral\nNorma de Regals i Hospitalitats\nNorma de Conflicte d'Interessos


Escrivint sense ulleres: 2008\nPer escriure res...\nDesprés de mooooooooooolts dies sense escriure res, només un parell de reflexions:\n1.- La crisi estructural no cal anar-la a buscar a la borsa o a casa dels especuladors i les transnacionals: més d'una quarta part de la població de casa nostra viu en situació de pobresa i/o en risc d'exclusió social.\n2.- Això de retrobar amistats és meravellós!!\nPublicat per Antoni a dissabte, d’octubre 18, 2008 0 comentaris\ni l'Ajuntament de Barcelona es pixa damunt dels moviments socials de Sants tot contraprogramant actes a al parc de l'Espanya Industrial. Aquest any, pel que es veu, li han trobat la utilitat a un espai que duu podrint-se un munt d'anys.\nA totes les formacions polítiques presents a la Casa Gran, les informo que poden anar-se'n a la merda. Convido jo.\nPodeu accedir al programa de les Festes Alternatives 2008 clicant ací\nApa, salut i bones festes.\nPublicat per Antoni a diumenge, d’agost 24, 2008 0 comentaris\nPassats uns dies de descans, un regalet...\nSara's Smile. Deliciós!!!!!!\nPublicat per Antoni a dijous, d’agost 07, 2008 0 comentaris\nPublicat per Antoni a dimarts, de juliol 22, 2008 0 comentaris\nPublicat per Antoni a dimarts, de juliol 08, 2008 0 comentaris\nHa costat de parir-la, però ja és a casa...\nESP-LTD em tenen el cor robat!!!\nSi voleu veure-la amb més detall, piqueu damunt la foto.\nRes més a comentar...\nPublicat per Antoni a dimarts, de juny 24, 2008 0 comentaris\nRichie Kotzen 'Remember' Fender Winter NAMM '08\nPublicat per Antoni a dissabte, de juny 14, 2008 0 comentaris\nEl nou de Distrubed; fresc de debó, encara belluga\nDivendres 13 de juny·. El Artista Invitado a l'atac\nAi, si es que a la que mires a altra banda se't fan grans, se'n van de casa i ja ni passen a dinar els diumenges ...\nEn Jordi és amic, ha estat el meu metrónom (llegeigi's bataca) durant un tou d'anys i aquest sol fet ja em motivaria a passar-me a gaudir del bolo. Però resulta que, a més, ara el Jordi toca la guitarra i canta... i el nou bataca de El Artista Invitado és en Monto, un excel·lent bateria que, curiosament, també havia tocat amb mi.\nI per si això no fóra suficient, els temes són frescos, les lletres iròniques quan no obertament cíniques i de ben segur que oferiran un senyor bolo!!\nEl més preocupant és que, havent tingut als dos de bataques temps enrera, em fa por que la meva alienada psique no ho paeixi i m'm'agafi un xungo durant el bolo.... però no ho crec perquè sé del cert que serà un excel·lent concert. Rock, canya i diversió.\nI, que collons, les reunions amb la família poden ser meravelloses!!!\nDivendres 13 de juny, 21:30 hores\nPublicat per Antoni a dimarts, de juny 10, 2008 0 comentaris\nAchtung: Air Brelin\nSuposo que esteu al cas de les declaracions del president d'Air Berlin, en les quals afirma que no té cap interès en fer servir el català a la seva empresa perquè, segons ell, a les Illes el castellà està discriminat i el català, imposat.\nEnviem-los mails mostrant-los la nostra emprenyamenta.\nnbernhardt@airberlin.com (de l'encarregada d'Itàlia, França i Escandinàvia)\naweber@airberlin.com (de la tècnica de vol d'Air Berlin)\nalexandramueller@airberlin.com (la responsable d'Ejpanya, Porgugal i Gran Bretanya...)\njball@airberlin.com (comunicació interna)\nmiriammueller@airberlin.com (redacció de la revista)\nmdoberschuetz@airberlin.com (responsable dels anuncis de la revista )\njournalistenbuchungen@airberlin.com (el mail de les reserves per la premsa)\nTextos que podeu enviar, en CATALÀ, ALEMANY i ANGLÈS (trieu el que vulgueu, només cal que feu un copy/paste):\nLieber Fluggast von Air Berlin!\nLa PDD critica les actituds antidemocràtiques del govern espanyol vers els catalans\nLa Plataforma pel Dret de Decidir (PDD) va emetre ahir una nota de premsa on expressa el seu "rebuig" davant "les actituds antidemocràtiques que el Govern Espanyol té, de forma repetida, vers la majoria de temes que tenen relació amb el funcionament i les necessitats dels Països Catalans". La PDD vol que el país es defineixi "sense por ni condicionants entorn a tots els temes vitals per a la nostra nació i que per tant, el poble català, pugui exercir el dret de decidir". Per tot això denuncia:\n1. El maltractament sistemàtic i continuat al poble català\n2. L'espoliació fiscal a la qual estem sotmesos, que ens empobreix dia a dia, margina la recerca i destrueix el teixit industrial, etcètera.\n3. Un sistema de dependència que ens impedeix decidir i intervenir sobre temes tant importants com són les infraestructures i les polítiques energètiques: construcció de la MAT, control de les centrals nuclears, política de l'aigua, transvasaments i control dels ports, aeroports, xarxes viàries i ferroviàries.\n4. La impossibilitat de decidir quin model d'escola necessitem i la imposició d'augmentar les hores de castellà en detriment de la immersió lingüística.\n6. Les ingerències de l'estat i la falta de poder de decisió que generen enfrontaments entre els diversos territoris nacionals.\nLa PDD fa una crida a la població per treballar perquè el dret de decidir sigui "possible" i per exigir:\n2. Un concert econòmic i un marc nacional de relacions laborals que ens permetin desenvolupar-nos econòmicament i socialment fins que puguem exercir el dret a l'autodeterminació.\n4. La competència per decidir l'escola que necessitem i que el català sigui la llengua de cohesió social.\nNo m'importa amb quina bandera trempa; aquest paio és mooooooooolt bo\nPublicat per Antoni a dijous, de maig 29, 2008 0 comentaris\nPublicat per Antoni a dimecres, de maig 21, 2008 0 comentaris\nPossiblement una de les cançons que més m'ha entristit. I en èpoques de tristesa, possiblement, una de les cançons que més cops he gaudit.\nLa cruesa, de vegades, va dins d'un sobre preciós.\nPublicat per Antoni a dilluns, de maig 19, 2008 0 comentaris\nNoves mobilitzacions per demanar la llibertat immediata i incondicional d'en Franki\nDijous 29 de maig a partir de les 20h i fins a les 22h: Concentració massiva davant de l'ajuntament de Terrassa. Hi ha ple municipal: han de sentir el nostre crit de Llibertat!\nGent de tots els barris, pobles i ciutats: aquest també és el vostre acte!!!Plogui o nevi....\nDissabte 7 de juny acte polític i manifestació. Barcelona a la tarda (ben aviat es confirmarà el lloc i l'hora).\nMentrestant segueix la campanya d'encartellades, pintades, actes, concentracions, accions.....\nSi vols demanar material (txapes, banderes, samarretes) o bé xerrades informatives escriu a sat@terrassa. mesvilaweb. cat\nReserva't les dates!! No hi pots faltar!!\nEn Franki encara està a la presó!!!\nFranki LLIBERTAT !!!\nPublicat per Antoni a divendres, de maig 16, 2008 2 comentaris\nUn, mal, amic m’ha enviat un enllaç al bloc de la Rajola. De primeres he al·lucinat en veure tanta misèria moral exposada impúdicament. Tribalitza i trivialitza la Shoa ; tros d’imbècil, també moriren gitanos, homosexuals, comunistes, anarquistes, liberals, minories ètniques (catalans entre d’altres), lliurepensadors... massa persones per a concebre-ho. Sense distinció d’edat, origen, sexe... Com pots ser tan retorçadament infame en manir el teu discurs estatista-racista amb referències excloents d’aquella catàstrofe, d’aquella aberració...\nCol·lega, has estat trànsfuga, has incitat a la delació, has estat còmplice de la tortura amb el teu silenci, t’has rebolcat a la televisiómerda, a la políticamerda, al periodismemerda, a la personalitatmerda...\nHi ha qui en diu llibertat d’expressió; a mi m’avergonyeix profundament veure una protofeixista com tu a una televisió pública del meu país.\nAbans de malgarlar de la gent més digne que tu, intenta fer un cop d’ull al teu reflex a un mirall. Sé que no et vindran basques perquè, xiqueta, si tinguessis estómac faria molts anys que no sortiries de casa.\nApa, que la ràbia i la bilis que escampes se’t faci torrentera a la boca.\nPublicat per Antoni a dijous, de maig 15, 2008 3 comentaris\nPublicat per Antoni a dijous, de maig 15, 2008 0 comentaris\nStereophonics: Maybe Tomorrow en directe.\nPublicat per Antoni a dissabte, de maig 10, 2008 0 comentaris\nBreed 77 en directe a Mexico DF\nVersió del tema Zombie de The Camberries. Els Breed 77 estan fent una gira de més de 30 bolos per Mèxic. Pues que Viva Mèxico, cabrones!!\n1 abraçada als Breed. Seguirem informant.\nDissabte, 10 de maig, manifestació per l'alliberament del Franki\nper a més informació: http://llibertatfranki.org\nPublicat per Antoni a dijous, de maig 08, 2008 0 comentaris\nPublicat per Antoni a dimecres, de maig 07, 2008 0 comentaris\nPublicat per Antoni a dimarts, de maig 06, 2008 0 comentaris\nAlliberen de Guantánamo el càmera d'Al-Jazira empresonat durant sis anys\nMai no se li ha imputat cap delicte\nAl-Jazira ha anunciat l'alliberament del càmera sudanès Sami al-Hajj del camp militar de Guantánamo, on ha estat empresonat durant sis anys. El periodista, alliberat juntament amb un marroquí i dos sudanesos, el van detenir a finals de 2001 a la frontera entre l'Afganistan i el Paquistan quan feia un reportatge, i mai no se li va imputar cap delicte. Al-Haj, que tenia 38 anys en el moment de l'arrest, va fer una vaga de fam durant setze mesos i sempre va negar les acusacions dels Estats Units, que l'acusaven d'haver finançat militants islamistes de Bòsnia i Txetxènia.\nHa denunciat que va patir, igual que la resta de detinguts, brutals interrogatoris.\nLa cadena televisiva va defensar en tot moment la innocència del periodista i va dir que l'havien detingut per motius polítics. El Comitè per a la Protecció dels Periodistes, una organització amb seu a Nova York, ha condemnat l'actuació de les autoritats nord-americanes: 'La detenció durant sis anys, sense cap garantia jurídica, és una greu injustícia i representa una amenaça per a tots els periodistes que treballen a zones de conflicte'. Diferents grups de drets humans, com Amnistia Internacional, han fet campanyes contra el Guantánamo.\nPublicat per Antoni a divendres, de maig 02, 2008 2 comentaris\nLa PDD critica les actituds antidemocràtiques del ...\nNo m'importa amb quina bandera trempa; aquest paio...\nNoves mobilitzacions per demanar la llibertat imme...\nDissabte, 10 de maig, manifestació per l'alliberam...\nAlliberen de Guantánamo el càmera d'Al-Jazira empr...


Preus per parcel·les i allotjaments - Tarifes Camping Kim's 2022\nReserva les teves vacances de camping a la Costa Brava\nCàmping preus temporada 2022\n(IVA INCLÒS) Temporada baixa\n12/09-02/10 Temporada Mitja\nADULT 4,50€ 6,00€ 8,50€\nNEN (3 – 10 anys) 2,50€ 3,00 € 4,50€\n(1 caravana o tenda o autocaravana, 1 cotxe i 1 connexió elèctrica) 9,50€ 13,00€ 35,00€\nVisita adult 5,00€ 5,00€ 6,00€\nVisita nen 4,00€ 4,00€ 5,00€\nPreus en Euros. IVA 10% inclòs. En cas de variació oficial del IVA, els preus poden variar.\nTaxa turística no inclosa: 0,50 €/nit per persona (+17 anys) per un màxim de 7 nits.\nARRIBADA: les parcel·les estaran disponibles a partir de les 12:00h.\nSORTIDA: les parcel·les han de desallotjar-se abans de les 12:00h.\nOFERTES PARCELA CAMPING\nTEMPORADA ALTA: 5% DESCOMPTE estades a partir de 1 setmana.\nMés nits, més descompte\nTEMPORADA MITJA: 20% DESCOMPTE per estades a partir de 7 nits: 20,00€/nit\nAcceptem totes les targes / All camping cards\nTEMPORADA BAIXA: 18,50€/nit\n1 parcela + 2 persones + cotxe + presa elèctrica (Taxa turística no inclosa)\nTarges camping card: s'admeten extres amb pagament apart segons tarifa vigent.\nCondicions de reserva i cancelació de parcel·les de càmping\nL'import de reserva és de 50€ per parcela. Aquesta quantitat serà deduïda de l'import total de la factura de la seva estada.\nAquest pagament no otorga cap dret a escollir una parcela determinada. Una vegada rebuda la paga i senyal es confirmarà la reserva.\nLes estades de camping es paguen un dia abans del dia de sortida.\nCancel·lació 5 a 3 setmanes abans del dia d'arribada: retenció del 60% de la paga i senyal.\nCancel·lació 2 setmanes abans del dia d'arribada: retenció del 100% de la paga i senyal.\n(Retenció mínima per despeses de cancel·lació: Per transferències locals 20€ / Internacionals 30€)\nXalets, apartaments, estudis, bungalows i mobilhomes\nAllotjament en un càmping tranquil i familiar, amb animació i moltes possibilitats voltant; tot això en un entorn natural privilegiat.\nPalafrugell i les seves platges\nKim's Camping és una opció perfecta per la seva ubicació per conèixer en pocs dies molts llocs de visita obligada i racons amagats de la Costa Brava.\nValoració mitja sobre 5\nPreus bungalows, apartaments, estudis, xalets i mobilhomes - Temporada 2022\nALLOTJAMENTS TEMPORADA BAIXA\nESTUDIS A4, A5 & A6 (2 PERS.) 37,00€ 57,00€ 78,00€\nESTUDI B1 (2/4 PERS.) 47,00€ 67,00€ 98,00€\nC3 (4 Pers.) Apartaments 68,00€ 90,00€ 145,00€\nVILLA ANITA (4/6 Pers.) Apartament 75,00€ 100,00€ 150,00€\nVILLA CARMEN Apartament (8 PERS.) 83,00€ 109,00€ 160,00€\nVILLA KIMA Xalet (6/8 PERS.) 100,00€ 127,00€ 180,00€\nVILLA CORAL Xalet amb jardí (8 PERS.) 111,00€ 158,00€ 197,00€\nBUNG. MEDITERRANÉE (4/5 PERS.) 63,00€ 88,00€ 135,00€\nMOBIL-HOME SUN-ROLLER (5 PERS.) 73,00€ 99,00€ 145,00€\nPreus en Euros (EUR €). IVA 10% inclòs. En cas de variació oficial del IVA, els preus poden variar.\nTaxa turística no inclosa: 0,50 €/nit per persona major de 17 anys per un màxim de 7 nits.\nARRIBADA: l'allotjament estarà disponible a partir de les 16:00h.\nSORTIDA: l'allotjament haurà de desallotjar-se abans de les 11:00h.\nDurant les temporades baixa i mitjana es pot deixar l'allotjament més tard (late checkout), màxim fins a les 17:00h; es pagarà un suplement de el 40% del preu/nit; subjecte a disponibilitat i sota consulta prèvia amb Recepció.\nNO S'ADMETEN ANIMALS DOMÈSTICS\nDESCOMPTES EN TEMPORADA ALTA\n5% de descompte per a estades superiors a una setmana.\nOferta Allotjaments 7x5 Nits\nOFERTA VÀLIDA EN TEMPORADA BAIXA I MITJA\nOFERTA 7x5 NITS TEMPORADA BAIXA\nESTUDIS A4, A5 & A6 (2 PERS.) 185,00 € 285,00€\nESTUDI B1 – (2/4 PERS.) 235,00 € 335,00€\nVILLA MARIETA(4 Pers.)\nC3 (4 Pers.) – Apartament 340,00 € 450,00 €\nVILLA CARMEN – Apartament (8 PERS.) 415,00 € 545,00 €\nVILLA CORAL – Xalet amb jardí (8 PERS.) 555,00 € 790,00 €\nBUNGALOW SUN-ROLLER – (4 PERS.) 285,00 € 390,00 €\nBUNGALOW MEDITERRANÉE – (4/5 PERS.) 315,00 € 440,00 €\nMOBILHOME SUN-ROLLER (5 PERS.) 365,00 € 495,00 €\nOferta Allotjaments 14x10 Nits\nOFERTA 14x10 NITS TEMPORADA BAIXA\nESTUDIS A4, A5 & A6 (2 PERS.) 370,00 € 550,00 €\nESTUDI B1 – (2/4 PERS.) 470,00 € 650,00 €\nC3 (4 Pers.) – Apartament 680,00 € 900,00 €\nVILLA CARMEN – Apartament (8 PERS.) 830,00 € 1.090,00 €\nVILLA CORAL – Xalet amb jardí (8 PERS.) 1.110,00 € 1.580,00 €\nCondicions de reserva i cancel·lacions\nARRIBADA: els allotjaments estaràn disponibles a partir de les 16:00h.\nSORTIDA: els allotjaments hauran de quedar lliures abans de les 11:00h.\nDurant les Temporades Baixa i Mitja es pot deixar l'allotjament més tard (late checkout) màx. a les 17:00, depenent de la disponibilitat; requereix consulta prèvia a Recepció; es carregarà un suplement del 40% del preu/nit.\nLA RESERVA serà definitiva després d'haver rebut la corresponent paga i senyal (40% del total contractat). La resta del total del lloguer s'abonarà el dia d'arribada juntament amb una fiança (150€ en concepte de trencaments, pèrdues, etc... + 30€ en concepte de neteja) que es retornaran el dia de sortida si tot està correcte.\nSERVEIS INCLOSOS EN ELS ALLOTJAMENTS\nMobles, estris de cuina, roba de llit, tovalloles de mà (1 per persona) i draps de cuina (canvi setmanal). Cuina, nevera, bany complet, aigua freda i calenta, electricitat, gas, aparcament i piscina.\nRetenció de la paga i senyal:\n8-7 setmanes abans del dia d'arribada: 30%\n6 setmanes abans del dia d'arribada: 45%\n5-3 setmanes abans del dia d'arribada: 60%\n2 setmanes abans del dia d'arribada: 100%\nDespeses mínimes de cancel·lació: 20€ (en cas de transferència internacional 30€)\nAvinguda del Mar Km2 - 17211 LLafranc (Palafrugell) Girona\nAccepto rebre comunicacions comercials ocasionals


El xef Josep Maria Porta lidera una acció per donar menjar als més necessitats - Gidona\n“No pot faltar mai un plat a taula a cap família”\nJosep Maria Porta, xef del restaurant Sa Cova, ubicat a l’Hotel NM Suites de Platja d’Aro, té un tarannà solidari amb els més desafavorits. “Tothom que em coneix ja ho sap que des de sempre intento posar el meu granet de sorra per fer accions solidàries en les quals crec. M’agrada ajudar la gent i ara estem passant moments molt difícils, amb molta gent que està passant gana. El meu ofici és donar menjar i la millor manera que tinc, juntament amb els meus companys d’ofici que m’acompanyen, amb tots els seus establiments tancats, és ajudar, que sempre dona una motivació extra. I aquesta és la nostra filosofia.”\nJosep Maria Porta ha aconseguit que diferents cuiners empordanesos, com ara Blai Florensa, de l’Hotel Aromar; Josep Sáez, de l’Hotel La Plaça de Madremanya; Vicenç Fajardo, del restaurant Saó a Fonteta; Toni Izquierdo, de Mas Els Arcs; Marc Cané, del Diferent de Begur; Quim Casellas, del Casamar; Xavier Godard, de s’Agaró, o Eneko Agote, de l’Hotel Llevant, a banda de la col·laboració de La Cuina de l’Empordanet que aporta l’Aula Gastronòmica de l’Empordà per elaborar tots els plats, s’involucrin en aquests àpats solidaris. “Hi ha diferents proveïdors que cada setmana o cada quinze dies ens fan arribar productes, com ara Fruits Vermells, Verdures Pi, Carns Vila o La Fleca, a banda d’altres productes que jo mateix compro. Un cop cuinats, fem un repartiment a la Fundació Arrels, a l’Hospital de Campanya, la Fundació Can Padró, La Sopa i Càrites.”\n“Aquest any volem arribar a la xifra màgica d’elaborar 20.000 canelons i 2.000 litres d’escudella, a banda de recaptar 2.000 joguines.” Són xifres espectaculars i sense la col·laboració desinteressada dels diferents cuiners i dels proveïdors això no es podria fer. “Sense ells no es podria portar a terme aquesta acció solidària que estem fent.” Ho envasem amb racions per a quatre o cinc persones, el que vindrien a ser nuclis familiars, i som nosaltres mateixos amb els companys que tenen furgonetes els qui ho repartim a les diferents fundacions.”\nA part dels proveïdors, hi ha persones que els fan arribar oli, arròs, llet, farina i també ho porten a les seus de les diferents fundacions. “Són persones que van molt justes per la crisi que estem vivint però que fan aquest esforç per ajudar la gent més vulnerable. Una cosa tinc clara: no pot faltar mai un plat a taula de cada família que ho està passant malament. I per aquest motiu treballem dia a dia.”\nL’ambient que es respira és fenomenal. Segons explica Josep M. Porta, “la solidaritat aporta justament això, no haver de pensar durant unes hores en els problemes propis i cuinar amb alegria sabent que estem fent un bé a la societat. La solidaritat també és teràpia i crec que ho hauríem de fer tots.”\nM. Àngels Parés Agell,creadora del Golden Christmas, el festival nadalenc... Jordi Aparicio-GiDona n167 desembre 2021


L'atleta mataronina Noa Martínez comença a volar alt | Mataró Audiovisual\nTot i els seus 14 anys la perxista de l'AA Catalunya ja ha ocupat places de podi en Campionats sub16\nJosep Maria Spà dc., 14/04/2021 - 10:00\nLa Noa Martínez és una jove atleta mataronina de l’Agrupació Atlètica Catalunya, de tant sols 14 anys i que comença a fer camí en el salt de perxa.\nTot i la seva edat i per tant; tot i haver de mesurar-se amb atletes de fins a 16 anys, va tancar el darrer mes de març amb dues grans fites en dos campionats sub16. Dues medalles en campionats català i estatal que la reafirmen com a una de les joves promeses de la disciplina.\nPrimer, en el campionat català va aconseguir la medalla d’or saltant per sobre els 3 metres i 20 centímetres. Un parell de setmana després, a Oviedo i en el marc del campionat espanyol, en el seu debut en un campionat estatal, va aconseguir la medalla de plata saltant per sobre el 3 metres i 28 centímetres. Això sí, dos centímetres per sota de la seva millor marca.\nA la Noa Martínez, l’entrena el seu pare, en Gaby Martínez, que també és l’entrenador de perxa del Centre Atlètic Laietània. Precisament el seu pare ens explica les qualitat que té la jove atleta. La influència del seu pare, de fet, va fer veure a la jove que el seu futur passava per poder volar tant alt com el seu pare. El fet que es col·loqui entre les primeres classificades, fa que en aquesta categoria encara tingui opcions de poder mantenir o igualar els caixons assolits en el seu debut a la categoria sub16.\nNoa Martínez, doncs, s’uneix a la llista de joves promeses de l’atletisme mataroní, en el seu cas representant a l’Agrupa.


Les entitats veïnals avisen que encara no saben què han de fer davant d’un accident a la petroquímica – Constantí Ràdio\n4 classes confinades a l’escola Mn Ramon Bergadà i 1 al Centcelles\nEls èxits esportius de l’arquera Èlia Canales seran reconeguts amb un dels Premis Tulcis 2020 per part de l’Ajuntament de Constantí\nL’Ajuntament de Constantí atorgarà la Medalla de la Vila a títol pòstum a Òscar Atance, víctima mortal de l’accident a IQOXE\nLes entitats veïnals avisen que encara no saben què han de fer davant d’un accident a la petroquímica\nradio Setembre 22, 2020\nSeguretat, informació i transparència. Aquestes són les principals demandes que han fet aquest dimarts els representants de les entitats veïnals de Tarragona que han comparegut al Parlament en la comissió d’estudi de la seguretat del sector de la petroquímica. Els portaveus de Bonavista, Llevant i la FAVT han relatat el “caos total” i la “manca de coordinació” que es va viure després de l’explosió a IQOXE el 14 de gener. A més, han afirmat que els veïns se senten desemparats i han destacat la importància de recuperar el Plaseqcat per gestionar les emergències des del territori. A preguntes dels grups polítics, han advertit que si avui es tornés a produir un accident a la petroquímica els veïns tampoc no sabrien què fer ni com actuar.\nL’explosió al reactor d’IQOXE va suposar “un gir de 180 graus” en la percepció del risc de viure vora el polígon petroquímic, segons la presidenta de l’Associació de Veïns de Bonavista, Loli Gutiérrez. “Ha marcat un abans i un després, i la pluja de metralla ha avivat la sensació de perill”. Gutiérrez ha criticat el “fracàs” del Plaseqcat i la manca “d’eficàcia i de resposta” de Protecció Civil “en el tram d’una hora entre l’explosió i les primeres notificacions oficials”.\n“Jo mateixa vaig estar pels carrers avisant els veïns perquè es confinessin”, ha manifestat, perquè les sirenes, ha recordat, no van sonar. “Només sonen per a fer proves”, s’ha queixat. La líder veïnal de Bonavista ha dit que cal implementar nous sistemes d’alerta com els missatges de text o de veu als mòbils, però ha apuntat que la gent gran també necessita les sirenes per assabentar-se del perill.\nGutiérrez ha afegit que són conscients de la importància de la química per a l’economia de moltes famílies, però ha exigit que el sector respongui amb informació, seguretat i transparència. “Els veïns ja no confien en la seguretat del perímetre del polígon perquè qualsevol accident greu pot comportar danys colaterals que poden causar-te la mort a casa teva mateix. Aquell dia el que es va trencar és la confiança dels veïns de Bonavista i això costa de recuperar”, ha exposat.\nPer tot plegat, ha afirmat que seguiran mobilitzats fins que no se’ls garanteixi la seguretat. Ara mateix, ha dit, estan igual que al gener i els veïns tampoc no sabrien què han de fer. La presidenta dels veïns de Bonavista ha recordat que uns 180 dels 200 afectats per l’explosió corresponen a aquest barri, i que vuit mesos després una quinzena de famílies encara estaven pendents que els reparessin alguns desperfectes ocasionats per la deflagració.\n“Culturitzar” la ciutadania amb la química\nDe la seva banda, la presidenta de la Federació d’Associacions de Veïns de l’Àrea de Llevant, Gemma Fusté, ha advertit que el dia de l’explosió encara que haguessin sonat les sirenes la ciutadania tampoc no hauria sabut què fer. “Això potser hagués generat caos i gent fugint amb el cotxe com quan l’atemptat d’Empetrol”, ha dit. I a dia d’avui, si es produís una altra explosió, la gent tampoc no sabria com actuar, ha manifestat.\nPer aquest motiu, ha defensat que cal clarificar la informació i fer-la arribar a tota la ciutadania, establir protocols i culturitzar la ciutadania amb la química. “Fem protocols i donem informació d’allò amb què convivim i tenim al costat”, ha proposat. La representant de Llevant també ha dit que “la centralització” a Barcelona en la gestió del Plaseqcat “ha fet molt de mal a Tarragona”.\nEls veïns se senten “desemparats” i amb una pèrdua de confiança “brutal”\nAl seu torn, el representant de la Federació d’Associacions Veïnals de Tarragona (FAVT), Justo Velilla, s’ha mostrat molt crític amb el sector químic, a qui ha acusat de prioritzar la producció a la seguretat, i amb les administracions, a qui ha culpat de la mala gestió de l’incident i d’haver-se “emportat” el Plaseqta a Barcelona. “El dia d’IQOXE va ser un caos total. Hi havia dubtes sobre si calia confinar-se o no”, ha exposat.\nA més, Velilla ha constatat que “ningú no ha assumit cap responsabilitat” i que, mentrestant, els veïns se senten “desemparats” i amb “una pèrdua de confiança brutal en la petroquímica” després d’un accident amb tres morts que “no es pot permetre”. Segons el portaveu de la FAVT, sense informació clara ni transparència els ciutadans no confiaran mai en la petroquímica.\nJa es pot llegir la revista dConstantí del mes de setembre\nConfinada una classe de 4t d'ESO de l'Institut de Constantí


«La bona temporada que està fent el Girona no és una casualitat» - Diari de Girona\n«La bona temporada que està fent el Girona no és una casualitat»\nLeo Baptistao repassa l'actualitat de l'Espanyol i comença a posar la seva mirada en el partit de dilluns\nBaptistao, ahir en roda de premsa. rcd espanyol\nEl davanter de l'Espanyol va fer ahir una crida a la tranquil·litat assegurant que l'equip està unit i que té temps per redreçar el rumb a la Lliga, on ara és quinzè, a sis punts del descens. «No sé per què no arrenca aquest Espanyol, pot ser falta de concentració, ens prenem el gol en contra de forma molt negativa i ens costa remuntar. Però el millor és que aquesta situació la visquem ara, que tenim temps de reaccionar i arreglar-ho», va manifestar.\nSobre el derbi de dilluns davant el Girona, el davanter brasiler va alertar que si els homes de Pablo Machín estan fent tan bona temporada no és per casualitat. «Té molt bons jugadors. Cal sortir intensos des de l'escalfament i no regalar res. Juguem a casa i volem sumar els tres punts. Si guanyem, anirem cap amunt», va subratllar.\nBaptistao no amaga que a l'equip li està costant «fer una bona campanya» i reafirmar la seva identitat, «sobretot fora de casa», però confia que ho solucionaran. «El grup està unit, som una família, ens donem suport. Intentem fer bons partits i a casa estem tirant endavant els partits. Fora de casa, encaixem gols evitables i això ens pesa», va raonar. Com va fer aquesta setmana un altre davanter de la plantilla, Gerard Moreno, Baptistao va restar importància a la manca d'eficàcia realitzadora d'aquest Espanyol. «Estem assajant molt i fent bons entrenaments. Hi ha altres equips que també estan mancats de gol. Són ratxes. Ens està costant, però no ens posem nerviosos per això, ja que tots els davanters ens connectem bé».\nEl davanter també va comentar la suposada millora de contracte que va avançar fa uns dies el seu representant, cosa que el jugador ha assegurat desconèixer. «També espero que el meu agent m'aclareixi les seves paraules. A mi ningú del club em va dir res d'una millora. Però aquí em volen i jo estic a gust i tranquil», va finalitzar.


L´ART DE SABER ESCOLTAR - Librería edi.cat\nEns agrada molt parlar, però ens sembla meravellós trobar una persona que sap escoltar. Sense saber per quina raó, volem estar al seu costat. Vivim tan de pressa que el soroll del carrer i del nostre interior ens impulsa a cridar més. D?aquí naixen les incomprensions, les friccions i els malentesos. Escoltar és acollir l?altre i aquest és el primer pas per al coneixement mutu, l?amistat i l?amor. Atendre allò que diuen els nens, els amics, els avis, els malalts o els savis significa obrir-se, desinflar el propi ego i enriquir-se amb la totalitat de l?altre. El llibre del doctor Francesc Torralba és una guia precisa i exacta per desenvolupar l?art d?escoltar en profunditat, més enllà de qualsevol interès estrictament personal.\nVas a comprar el ebook "L´ART DE SABER ESCOLTAR" desitges revisar les teves dades de facturació


Dos detinguts per fer explotar sis caixers i robar-ne els bitllets | Catalunya | EL PAÍS Catalunya\nEl líder de la banda resulta ferit en un dels robatoris després de detonar una de les càrregues\nBarcelona 16 JUN 2015 - 13:08\tCEST\nEls Mossos d'Esquadra han desarticulat una banda de lladres que col·locava explosius als caixers automàtics per aconseguir el botí que hi havia a l'interior. Els agents de la policia catalana han detingut el líder de l'organització, un italià de 54 anys veí de Calella, amb antecedents, que roman a la presó sota vigilància mèdica, després de sortir ferit d'un dels robatoris en detonar-se una de les càrregues. L'altre detingut és el seu còmplice, un espanyol de 36 anys veí de Sant Cugat del Vallès. Tres altres delinqüents del grup estan encara en cerca i captura. Als detinguts se'ls inculpa de sis robatoris i haver obtingut un total de 120.000 euros, de delictes de robatori amb força, substracció de vehicle, tinença i fabricació d'explosius i pertinença a grup criminal.\nEntre el 3 d'abril i el 23 de maig es van produir un total de sis robatoris amb explosius en caixers automàtics a Barcelona, l'Hospitalet de Llobregat, Cornellà de Llobregat, Igualada i Sant Cugat del Vallès. El mecanisme amb el qual robaven consistia a col·locar una mànega plena de components químics al caixetí d'expulsió de bitllets. Aquests components reaccionaven amb una explosió quan se'ls donava impuls elèctric amb una pila de petaca. Després de trencar l'aparell, les càrregues de bitllets quedaven exposades. Aquest explosiu el fabricaven els mateixos delinqüents en un pis franc que tenien a Calella i per això van fer servir productes legals que els Mossos no han volgut revelar, comprats en botigues.També utilitzaven vehicles d'alta gamma robats amb els quals es desplaçaven als caixers.\nSegons l'inspector Xavier Sánchez, el líder de la banda va exportar el 2013 a Catalunya la tècnica de fer explotar els caixers. Utilitzava un gas que causava una detonació que de vegades destrossava els bitllets i per això va estar a la presó vuit mesos. Després de la seva sortida de presó, havia perfeccionat la tècnica, organitzat una altra banda i havia començat a assaltar altres caixers. En una de les últimes ocasions va resultar ferit després d'explotar-li una càrrega a la cama.


reportatge fotogràfic setmana cultural 2012 - QuatretondaDigital\nPublicado por quatretondadigital | Ago 21, 2012 | CULTURA | 2\nLa Setmana Cultural quartondina 2012 ofereix un bon ventall de possibilitats i ofertes. Aquesta vesprada infernal per la calor del més de 40º C a l’ombra hem anat passant per exposicions i oferiments culturals. Allí estava Eugenia mostrant el seu treball i afició pels puzzles . Treball laboriós i de temps i paciències. Desenvolupament de tècniques i ingeni. No deu ser fàcil aquesta feina d’anar fer quadrar mil peces al seu lloc i arribar a una harmonia final. Col·locar la última peça deu ser moment sublim i feliç. Feia ja temps que no veia a Mª Eugenia. Va ser alumna meua fa moltes dècades.\nAmb Josefa he parlat una estoneta. Allí estava ella, juntament amb el seu Yossi «virtual» i el treball per al qual seveix d’actor i la seua llegenda. Josefa una gran persona amb idees sempre molt originals i col·laboradora habitual de QD.\nLa col·lecció de «Botelletes de parfums i colònies» no deixa indiferent al visitant, la qual cosa demostra que amb ganes i imaginació es poden lograr resultats brillants. Igualment la interassant exposició de pintures i altres treballs. Molt completa és igualment altra exposició : la dels «cartells de cine de totes les èpoques», una exposició-col·lecció completíssima i encisadora on sense voler trauen al visitant records de dies de cine, aventures, pipes i emocions.\nPoder visitar la casa on va viure Doña Adela Benavent i a més a més, el poder adquirir alguns dels seus quadres, llibres i objectes a preus raonables, ha sigut un motiu amb fonament per traslladar-se -encara que siga per mera curiositat- a aquesta exposició. Agraim les explicacions de la seua neboda.\nEl Mercat Medieval, un clàssic ja de les Setmanes Culturals Quartondines, reuneix a l’olor, sabor, degustació i observació, a artesans, associacions,independents,atraccions i una enumeració llarga d’activitats i hobbys. Un foro de trobada humana i un rierol de converses, tertúlies i comentaris de tot tipus i colors. «La paraeta de l’Heretat de Pere» és d’obligada visita per la qualitat dels seus productes. Al Mercat Medieval tots oferixen alguna cosa i tots reben . Ahí radica l’èxit d’ aquesta trobada i en la bona voluntat de tota la gent. Matemàticament, correspondència biunívoca. Gramàticament parlant, oracions recíproques.\nCom podeu observat a la galeria de fotos, enguany ha tornar «El correfocs», impregnant la nit de fums, fantasies i imaginacions d’ultra tomba transformant el paisatge nocturn i matisant els misteris de la nit. El Correfocs, ha sigut un dels events que un sector de la ciutadania trobava a faltar, per això, la re-tornada ha sigut benvinguda.\nAnterior «hoy he vuelto a pasar por aquel camino verde…»\nSiguiente el campanar de quatretonda\nRosa Mahiques\tel 22 agosto, 2012 a las 6:14 pm\nSi de cas, he trobat a faltar alguna exposició «de carrer», on la gent va i ve, ve i va… i et dona ocasió de parlar, de comentar…\nRosa Mahiques\tel 24 agosto, 2012 a las 12:01 am\nVeig que va afegint fotos a mesura que van fent-se actes. Esperem vore’n algunes més.


Comtat d’Urgell: una Catedral entre Heretges i Sants\nPunts destacats: Conjunt monumental de la Catedral de la Seu d'Urgell\nPunts d'interès:Conjunt monumental de la Catedral de la Seu d'Urgell\nHistòricament, el comtat d'Urgell ha estat fermament vinculat al bisbat d'Urgell, centre religiós i de poder polític, i a la seva catedral, Santa Maria d'Urgell, l'única catedral romànica de Catalunya, obrada al segle XII. En la història d'aquests segles i d'aquest territori destaquen alguns bisbes:\n- Fèlix, al final del segle VIII, en un territori sota domini musulmà, serà un exponent de l'adopcionisme, una branca que creia únicament en la naturalesa divina de Jesucrist, mentre que la humana li corresponia només per adopció. Diversos concilis condemnaran aquest pensament, fins que Fèlix morirà empresonat a Lió.\n- Sant Ermengol, al començament del segle XI, instaurador de la canònica de Santa Maria d'Urgell i promotor de la primera catedral romànica. La història remarca el seu final tràgic, per la caiguda des de les bastides del nou pont de Bar.\n- Sant Ot, bisbe entre els anys 1095 i 1122, va refer la catedral i instaurà en el seu domini la pau i treva de Déu.\nAdossat al claustre de la catedral es troba el Museu Diocesà d'Urgell , situat a l'antiga casa del deganat, on el visitant podrà contemplar peces vinculades directament a aquesta ruta: el document fundacional de la catedral o el vestuari d'alguns dels bisbes com Sant Ermengol.Baixant cap al sud, farem cap a Organyà, poble on el 1904 es van trobar les Homilies d'Organya, el text en català més antic que es coneix. La visita al centre d'interpretació permet veure'n unes reproduccions. Seguidament, el viatger pot apropar-se fins a la col·legiata de Santa Maria, que situa els seus orígens entre el final del segle X i el començament de l'XI, tot i que presenta diverses remodelacions.


Orvepard dedica dimarts una festa als seus 117 socis infantils\nper Redacció - Fotografia: Orvepard dilluns, 29 de desembre 2015 - 00:00h\nOrvepard dedica dimarts una festa als seus 117 socis infantils| Redacció - Fotografia: Orvepard\nLa Organització de Veïns de Pardinyes (Orvepard) ha programat per aquest dimarts al saló d'actes del barri una festa infantil a les 17.00 hores. Un espectacle animat pel grup Agipa que representarà 'Rita l’esportista i Pere el mandrós'. A l’acte, què és obert i gratuït, estan invitats expressament els 117 socis infantils de l'entitat.\nLa trama de 'Rita l'esportista i en Pere el mandrós' té com a protagonista la Rita, una noia molt sana que li encanta fer esport, mentre que en Pere sol fa que jugar a videojocs i menjar dolços... Un espectacle amb jocs motrius i musicals, maquillatge, globus gegants i molta marxa! L’objectiu de la funció és fomentar l'activitat física i els bons hàbits alimentaris.\nAl final de la festa, s’obsequiarà a tots els nens assistents amb un refresc i tast de productes de Lleida.\nL'Organització de Veïns de Pardinyes (Orvepard) compta en aquests moments amb 1.106 socis. 117 d’ells són infantils, 540 familiars i 425 jubilats. A més rep la col·laboració de socis i entitats protectors del sector del comerç, la indústria i d’altres procedents d’agrupacions, col·lectius i associacions de caire social.\nAtraquen a punta de pistola una entitat bancària a la Mariola\nOrvepard recull 100 quilos de sucre per les germanes de la Caritat


Altres | Viatges pel Japó\n6 Anys de Viatges pel Japó\nPublicat 13 Juliol 2015\nPer evitar malentesos amb el titular d’aquesta entrada, avui fa 6 anys que vaig començar aquest bloc, no que faci sis anys que hi estat viatjant, per molt que m’agradaria que fos així. Malauradament es tot el contrari, doncs per diverses circumstàncies aviat farà sis anys que no he pogut anar-hi, una situació que desitjo no es perllongui massa més i pugui tornar-hi ben aviat. En qualsevol cas, ja fa molt de temps que us estic parlant dels llocs que més m’han agradat del Japó.\nAbans d’escriure aquesta nova entrada m’he repassat la corresponent al 5e Aniversari, i la veritat es que per molts bons desitjos que vaig tindre fa un any, la situació no ha millorat massa. Segueixo escrivint molts menys articles dels que voldria, i molts son de noticies relacionades amb llocs dels que ja us he parlat anteriorment. Tampoc he estat prou regular en el tema dels articles sobre els llocs Patrimoni de la Humanitat japonesos. Tot i així seguiu llegint els meus articles, i nova gent els descobreix i els hi agraden, segurament per que crec que tal com els escric la major part d’ells segueixen sent tan vigents ara, com quan els vaig escriure (tret d’alguns petits detalls menors).\nDit tot això, que em restaria per dir? Potser fer un ball de xifres, o una declaració de bones intencions? Ja us he avorrit massa vegades amb les primeres, i no penso caure altre cop en el parany de les segones, per tant, només us puc prometre que tractaré d’escriure tot el que sigui possible, i seguir incloent material de qualitat que us serveixi com a referència quan estigueu pensant en com fer el vostre viatge al Japó. I tot allò que consideri que no te cabuda dins l’àmbit d’aquest bloc, recordeu que ho podreu trobar al web Descobrir Japó, o als nostres canals a Twitter, Facebook, Google+, YouTube i Flickr.


Malgrat el confinament, la gent segueix sent solidària.\nL’ONG Mans Mercedàries dóna les gràcies a la Clàudia i la Valèria Gacía Gálvez i a la seva família, per la donació de peluixos solidaris. Tots aquests peluixos que hem rebut aniran a Kenya. Els nens i nenes de l’escola Lutgarda d’Ongata Rongai, rebran com a regal roba, calçat, material escolar i un d’aquests peluixos. Són nens i nenes de famílies molt humils i estaran molt contens de rebre aquests peluixos solidaris.


Manteniment de la seu central de l'Agència de l'Habitatge - Grup Soler\nYou are here: Home / Manteniment de la seu central de l’Agència de l’Habitatge / Sala de Premsa / Manteniment de la seu central de l’Agència de l’Habitatge\nManteniment de la seu central de l’Agència de l’Habitatge\nGrup Soler ha estat adjudicatari del manteniment de les instal·lacions de climatització de la seu central de l’Agència de l’Habitatge. Es tracta de feines de calefacció i refrigeració de l’edifici situat al carrer Diputació de Barcelona.\nAquest manteniment contempla accions com inspeccions periòdiques, canvis de peces i la millora del rendiment energètic de l’edifici. Soler Global Service és l’empresa del grup encarregada d’executar aquest manteniment.\nLa relació amb aquest client ja està consolidada, ja que Grup Soler també s’encarrega del manteniment elèctric de les delegacions a Tarragona i el manteniment dels grups de pressió dels habitatges que gestiona.\nLa duració serà de 2 anys + 1 pròrroga + 1 pròrroga i el client és l’Agència de l’Habitatge.\nTags: Barcelona, habitatge, manteniment\nhttps://www.grupsoler.com/wp-content/uploads/2018/04/Pisos.jpg 310 636 Anabel http://www.grupsoler.com/wp-content/uploads/2017/03/logo_web.png Anabel2018-04-06 10:56:382018-12-11 12:04:33Manteniment de la seu central de l'Agència de l'Habitatge\nSubestació i línia d’alta tenisó de Parcs Eòlics a Navarra Curs de prevenció i rescat en espais confinats